Dalai Lama nei Taiwan\n🕔11:46, 28.Aug 2009\nDe Dalai Lama sil snein nei Taiwan om foar de slachtoffers fan de tyfoan Morakot te bidden. De presidint fan Taiwan sei tongersdei dat er de besite fan de Dalai Lama goedkard hie. De Sinezen binne net sa bliid mei\nMear as 200 Britske deaden yn Afganistan\n🕔20:26, 16.Aug 2009\nTwa ferwûne soldaten fan it Britske leger yn Afganistan binne ferstoarn, dêrtroch is it deadetal fan it Britske leger boppe de 200 kaam. De twa soldaten rekken ferwûne nei in eksploazje, en stoaren letter oan de ferwûnings. Meiïnoar binne der\nJohn Yettaw is frijlitten troch Burma\n🕔19:41, 16.Aug 2009\nJohn Yettaw út de Feriene Steaten hat snein Burma ferlitten. Hy en de senator Jim Webb binne tegearre op wei nei Bangkok yn Tailân. De regearing fan Burma hie Yettaw earder op de dei yn Yangon oerdroegen oan de Amerikaanske\nMoasjes meie net yn it Stellingwerfsk\n🕔19:31, 16.Aug 2009\nIn moasje yn it Stellingwerfsk helle it net yn de Provinsjale Steaten fan Fryslân. Moasjes binne allinnich rjochtsjildich as se yn it Nederlânsk of yn it Frysk steld binne. Pieter Jonker fan de PvdA hat Deputearre Steaten frege om dat\n◂eardere side 1 … 514 515 516\nDeensk regear wol politike ein fan koroanagoarre


Meidogger:Kening Aldgilles/Test - Wikipedy\n< Meidogger:Kening Aldgilles\nDe frije ensyklopedy dêr't eltsenien syn witten op hokfoar mêd dan ek diele kin mei oaren. Snein, 28 febrewaris 2021\n45.309 siden yn it Frysk\nDe manlike stjer fan 'e searje wie de akteur David Hasselhoff, dy't ek ien fan 'e produsinten wie. Ferskate aktrises makken harren karriêre mei rollen yn Baywatch. Yn it foarste plak gie it dêrby om Pamela Anderson, dy't suver synonym waard mei de searje, hoewol't se mar yn fiif fan 'e alve seizoenen te sjen wie. Ek Erika Eleniak, Yasmine Bleeth, Nicole Eggert, Traci Bingham en Donna D'Errico waarden bekend troch Baywatch, wylst Carmen Electra har karriêre mei in rol yn 'e searje in nije ympuls joech. Yn 1999 waard foar it tsiende seizoen fan setting en it meastepart fan 'e cast wiksele, doe't Baywatch ferpleatst waard fan Kalifornje nei Hawaï. De lêste beide seizoenen hiet de searje dêrom ek Baywatch: Hawaii.\nYmpresje fan de Freulepartij 2004.\n... de Freulepartij yn Wommels de wichtichste keatspartij is foar jonges fan 14 oant 16 jier en al sûnt 1903 spile wurdt.\n... de Ierske greve Donough MacCarty in skoft oan it Dokkumer Djip wenne hat ûnder Aldwâld en der bekend stie as de mâle greve?\n... Theunis Piersma by syn oanstelling as boargemaster fan Wûnseradiel yn 1995 de earste boargemaster foar de FNP wie en de earste boargemaster fan Nederlân dy't net lid wie fan in lanlike politike partij?\n... de Aldehou 183 treptreden hat?\nHjoed, 28 febrewaris, yn de skiednis\n1653 - Ferstoarn: Skelte Tsjerks Wiglema, Frysk kaptein fear foar de Fryske Admiraliteit.\n1916 - Ferstoarn: Henry James, Amerikaansk skriuwer (* 1843).\n1986 - Moard op de Sweedske premier Olof Palme.\nIn seerêdingsoefening fan 'e Keninklike Kanadeeske Loftmacht en de Kanadeeske Kustwacht yn 2012.\nOpfrege fan "https://fy.wikipedia.org/w/index.php?title=Meidogger:Kening_Aldgilles/Test&oldid=382257"\nDizze side is it lêst bewurke op 12 okt 2010 om 21.27.


Dochs ien potfisk oankaam yn Harns | Omrop Fryslân Skip to main content\nDochs ien potfisk oankaam yn Harns 14 jan 2016 - 22:33\nDer is tongersdeitejûn dochs ien potfisk nei Harns ta brocht. De by Teksel oanspielde potfisk sil yn Harns yn stikken snijd wurde. De oare fiif oanspielde potfisken koene troch it waar noch net nei Harns ta brocht wurde. Dat sil de kommende dagen barre, as it waar it talit.\nLês foarKorreksje meldeTrefwurden: potfiskTekselHarnsView the discussion thread.Diel dit berjocht op: 14-01Berneboek oer skilder Lawrence Alma Tadema yn de maak 14-01Fryske festivals gean duorsume gearwurking oan Besjoch ek...\nWer botsing op Almenumerwei yn Harns Hjoed, 20:30 Yn Harns is sneintemiddei tsjin seizen in scooter oanriden troch in auto. It ûngelok wie op de Almenumerwei. De scooterrider is foar ûndersyk mei... Van Harinxmakanaal yn Harns ticht foar skipfeart Juster, 15:01 Skippen kinne dit wykein net oer it Van Harinxmakanaal troch Harns farre. It kanaal is ticht fanwegen de oanlis fan in akwadukt by de... Strân fan Harns krijt gjin nij sân, wol stegers 17 jan 2017 - 14:12 It strân fan Harns wurdt dit jier net opspuite mei nij sân. It jild dat de gemeente dêrmei besparret wurdt stutsen yn keunststofstegers. Dy moatte... Wurkstraf fan 100 oeren foar hâlden fan himpkwekerij 16 jan 2017 - 17:51 In 50-jierrige ynwenster fan Harns hat in wurkstraf krige fan hûndert oeren. Se hie in himpkwekerij doe't se noch oan de Seedyk yn Tsjummearum... (advertinsje)


Groepstinken en mear | It Nijs\nfebrewaris 24, 2010 09:09\nMultatuli al hat yn ien fan syn Ideeën beskreaun dat minsken as inkeling hiel oars tinke as wannear’t se mei in groep binne.\nGroepen hawwe faak ien of twa minsken dy’t de toan sette. De measte minsken ûntkomme der net oan en folgje de ‘lieder’ nei.\nDer is fansels net oan te ûntkommen. Der binne goede en minder goede lieders.\nDy’t de toan set, soe him der fan bewust wêze moatte dat er neifolgers krijt.\nSels haw ik dat ek in skoft ferkeard dien.\nIk haw ús heit en noch in oare man foar rotte fisk útmakke.\nEn oft se dat no fertsjinne hawwe of net, dat is net de bedoeling fan de romte dy’t ik krij om te sizzen wat ik wol.\nIk haw spyt dat ik my sa oan it kwea yn ’e wrâld ferbûn haw.\nSizze op itnijs of op in oar plak yn cyberspace wat der allegear net doocht, dat lit ik no mar oan oaren oer.\nWant ik wol libje en libje litte.\nEn dêrneist kin ik sjen litte dat ik in oare kant haw.\nIn gesellige, yntelliginte, gefoelige en humoristyske kant.\nDêr moatte jim it tenei dan mar mei dwaan.


Bioferskaat | It Nijs\nfebrewaris 10, 2018 20:00 Fernijd\nFeie Fonyk: Stimchecker 0 21.Feb\nAant Mulder: Wêr is ús Fryske Greta Thunsberg? 0 19.Feb\nSimone Djurrema: Aventoeren yn ’e snie 0 16.Feb\nKollum fan Jan Willem Zwart\nYn in seal sitte grif hûndert boeren út de Noardlike Fryske Wâlden. Der wurdt in presintaasje holden oer biodiversiteit. De feriening Noardlike Fryske Wâlden hat krekt in ynventarisaasje holden oer de plantesoarten dy’t yn de Wâlden foarkomme. De presintaasje is derop rjochte om mei lytse yngrepen de soarterykdom yn stân te hâlden of sels grutter te meitsjen.\nNo binne de houtwâlen yn de Wâlden bysûnder ryk mei soarten en de rûchte dêromhinne soarget derfoar dat der ynsekten binne. Soarterykdom en de belangen fan boeren, dat giet lykwols net altiten gelyk op. Ommers, boeren wolle graach produksje meitsje. Dat is werom te finen yn de griene monokultueren fan tsjintwurdich. Jantien de Boer fan de Ljouwerter Krante hat al skreaun oer lânskipspine. Twa kleuren grien yn ús provinsje, maisgrien en gersgrien. Produksje- en gjin natuerlânskip.\nSleat yn de Twizelermieden mei bioferskaat (foto © J.W. Zwart)Wolle de boeren dan gjin soarterykdom hawwe? It bliuwt spannend om mei boeren yn petear te gean oer natuer. Natuerorganisaasjes, mar ek de boeren sels, hawwe sa harren eigen ynfalshoeke. As men se byinoar set, wurdt dat faak hiel sichtber. “Jimme wolle allinnich mar blomkes yn it gers”, sizze de boeren. “Jimme wolle allinnich mar grien gers en sa min mooglik wurk yn it grien”, sizze de natuerorganisaasjes. En dochs, as men mei de boeren en de natuerminsken apart praat, dan heart men dat se beide fan de natuer hâlde, mar ferskillend. De iene op in mear produktive wize, de oare mear fan it sjen en belibjen út.\nDer is mear bining as wy allegearre tinke, mear bining mei it lânskip, mear bining mei it behâld fan wat men bygelyks hat yn de Noardlike Fryske Walden.\nDe presintaasje giet fierder. De sprekker besiket om de tsjinstellingen helder te meitsjen en dat wol mar net slagje. Boeren binne tige grutsk op harren skriezen, op harren blomkes yn de houtwâlen, natuerorganisaasjes wurkje graach mei de boeren gear om sa skoalbern te belûken yn it nasjonaal lânskip. Gjin tsjinstridichheden.\n“Jo prate oer biodiversiteit, dat is net goed”, seit in boer út de seal. De sprekker freget wêrom’t dat net goed is. “It is bioferskaat!” Wy hawwe in nasjonaal lânskip hjirre yn de Wâlden, lit ús dat ek sa útdrage. Yn it Frysk dêrom bioferskaat! De sprekker stiet stil. Bioferskaat. As dat in wurd is dat boeren en natuerminsken bine kin, dan is dat moai meinommen.\nBioferskaat. Lit ús grutsk wêze op wat wy hawwe en wat wy behâlde kinne, oft jo no boer binne of plantsjeman.\nJan Willem Zwart, wie sprekker by de feriening Noardlike Fryske Walden en wie op syk nei bining tusken boeren en natuerorganisaasjes.\nSleat yn de Twizelermieden mei bioferskaate (foto: J.W. Zwart)


Túnbedriuw De Boer krijt boete foar diskriminaasje stazjêr - Omrop Fryslân\nTúnbedriuw De Boer krijt boete foar diskriminaasje stazjêr\n25 april 2016, 11:31 • 1 minút lêstiid\nTúnbedriuw De Boer yn Drachten hat moandeitemoarn fan de kantonrjochter yn Ljouwert in boete fan 1600 euro oplein krigen foar diskriminaasje. It bedriuw wegere ferline jier Bas van der Meer as stazjêr om't dy iepenlik homoseksueel is. De boete is diels ûnder betingst, mei in proeftiid fan trije jier.\nVan der Meer soe yn novimber ôfrûne jier staazje rinne by de agraryske gruthannel, doe't de direksje him fanwegen syn aard ôfwiisde. It kristlike bedriuw koe it foar him sels net ferantwurdzje om Van der Meer as stazjêr oan te nimmen.\nDe studint sette dat op Facebook, wêrnei't it bedriuw in soad krityk krige. De kwestje waard lanlik nijs. De Boer woe in skeafergoeding ha fanwegen de negative publisiteit, mar dat wiisde de rjochter ôf. Beide partijen woene net op de útspraak reagearje.


Mûzepleach feroarsaket problemen by spottersbult fleanbasis | Omrop Fryslân Skip to main content\nMûzepleach feroarsaket problemen by spottersbult fleanbasis 20 mrt 2015 - 19:47\n0 reaksjes Nederlands Gatten yn de spottersbult by Fleanbasis Ljouwert - Foto: Omrop Fryslân, Wytse Vellinga\nNei it boerelân, de seediken en de folkstunen hat de mûzepleach no ek de spottersbult by de Ljouwerter fleanbasis berikt. De ierden bult oan de râne fan de basis sit fol mei gatten. Oer in pear wiken begjint de grutte oefening Frisian Flag wer en dêr komme altyd in soad spotters op ôf. Op de bulte sels steane dan sa'n 150 man, mar it is mar de fraach oft de bult dat no hâlde kin. De Aviator Club Leeuwarden makket him grutte soargen oer de feiligens.\nNet allinich de mûzen meitsje gaten, mar ek de rôfbisten dy't op jacht binne nei de mûzen soargje foar skea. De spottersklub hat de gemeente no frêge om ûndersyk te dwaan nei de bult. As dêr út bliken docht dat de bult net feilich is, dan wol de klup dat der maatregels naam wurde.\nKorreksje meldeLês foarTrefwurden: gattenFleanbasis LjouwertmûzepleachspottersbultView the discussion thread.Diel dit berjocht op: 20-03Sjinkie Knegt feestlik huldige yn eigen doarp Bantegea 20-03Lieuwe Westra ferskynt by Ronde fan Baskelân wer op toaniel Besjoch ek...\nDonald Trump set bouwer fan F-35 ûnder druk 23 des 2016 - 22:16 De nije presidint fan de Feriene Steaten Donald Trump lit sa'n bytsje alle dagen wol fan him hearre. Meastentiids fia syn Twitterakkount. Freed... Mûs hâldt Fryske boeren wer yn 'e besnijing 23 des 2016 - 15:10 It mûzemeldpunt fan LTO-Noord is wer iepene. Der binne noch gjin oanwizingen foar in nije mûzepleach, mar guon boeren sjogge der no dochs mear as... Militêr konfoai ôfreizge fan Ljouwert nei Litouwen 15 des 2016 - 20:38 In konfoai fan mear as tritich militêre frachtauto's is fan de fleanbasis yn Ljouwert ôf ûnderweis nei Litouwen. Se ferfiere guod dat nedich is... UPDATE: Nije Waadhely oankaam op fleanbasis yn Ljouwert 27 okt 2016 - 19:30 De nije ambulânsehelikopter foar pasjinteferfier fan de Waadeilannen is tongersdeitejûn oankaam op de fleanbasis yn Ljouwert. It giet om in Airbus... (advertinsje)


Seychelles rupee Nei Afgaanske afghani Wikselkoers\nUN wikselkoersen gegevens op 29/06/2022 14:30\nSeychelles rupee Nei Afgaanske afghani wikselkoers hjoed. Seychelles rupee wearde yn Afgaanske afghani hjoed.\nSeychelles rupee Nei Afgaanske afghani wikselkoers hjoed\n1 Seychelles rupee (SCR) is lyk oan 6.92 Afgaanske afghani (AFN)\n1 Afgaanske afghani (AFN) is lyk oan 0.14 Seychelles rupee (SCR)\nDe útwikseling fan Seychelles rupee nei Afgaanske afghani tsjin de echte wikselkoers foar hjoed is 29 Juny 2022. Ynformaasje fan 'e boarne. Ynformaasje oer de wearde fan Seychelles rupee oant Afgaanske afghani wurdt ien kear deis bywurke. De wikselkoers werjûn op dizze pagina is de wikselkoers dy't offisjeel is fêststeld foar hjoed 29 Juny 2022 neffens de resultaten fan wikselhannel. De muntwikselkoers hjoed is de basis foar banken om har wikselkoers te bepalen. Kies banken mei in geunstige wikselkoers.\n1 Seychelles rupee is gelyk oan 6.92 Afgaanske afghani hjoed yn 'e Jeropeeske bank. 1 Seychelles rupee foel hjoed troch -0.003754 Afgaanske afghani hjoed yn 'e haadbank fan Jeropa. Seychelles rupee wikselkoers falt hjoed tsjin Afgaanske afghani neffens Jeropeeske gegevens. De kosten fan 1 Seychelles rupee hjoed binne gelyk oan 6.92 Afgaanske afghani, as de Jeropeeske bank fan 'e lân oprjochte.\nConvert Seychelles rupee Nei Afgaanske afghani Seychelles rupee Nei Afgaanske afghani live op Forex exchange market Seychelles rupee Nei Afgaanske afghani wikselkoers skiednis\nSeychelles rupee Nei Afgaanske afghani Wikselkoers hjoed by 29 Juny 2022\nFeroaringen yn 'e wikselkoers fan Seychelles rupee nei Afgaanske afghani oer ferskate dagen wurde yn' e tabel werjûn. Foar in rendabele oankeap fan faluta - fergelykje de dynamyk fan 'e wikselkoers yn' e lêste dagen. De webside moneyratestoday.com lit jo wikselkoersen sjen foar hjoed, 1 dei lyn, 2 dagen lyn, 3 dagen lyn, ensfh. Dit sil helpe om de wikselkoers fan Seychelles rupee oant Afgaanske afghani foar moarn te foarsizzen.\n29.06.2022 6.923187 -0.003754 ↓\n28.06.2022 6.926942 0.108152 ↑\n27.06.2022 6.81879 0.006278 ↑\n26.06.2022 6.812512 -\n25.06.2022 6.812512 -0.134266 ↓\n1 Seychelles rupee by de wikselkoers binne gelyk oan 6.92 Afgaanske afghani. De kosten fan 5 Seychelles rupee oant Afgaanske afghani binne no gelyk oan 34.62. 10 Seychelles rupee by de wikselkoers binne gelyk oan 69.23 Afgaanske afghani. De priis fan 25 Seychelles rupee tsjin de wikselkoers is 173.08 Afgaanske afghani. 1 Seychelles rupee is gelyk oan 6.92 Afgaanske afghani neffens wikselkoers fan 'e nasjonale bank hjoed. 1 Seychelles rupee foel hjoed troch -0.003754 Afgaanske afghani hjoed neffens wikselkoers fan 'e haadbank fan it lân.\n6.92 AFN 34.62 AFN 69.23 AFN 173.08 AFN 346.16 AFN 692.32 AFN 1 730.80 AFN 3 461.59 AFN\nOm 10 Afgaanske afghani foar Seychelles rupee hjoed moatte jo 1.44 SCR. 7.22 Seychelles rupee hjoed kost 50 AFN by de útwikseling taryf. De kosten fan 100 Afgaanske afghani yn Seychelles rupee binne no gelyk oan 100. Foar 250 AFN moatte jo 36.11 Seychelles rupee . Seychelles rupee wikselkoers giet nei Afgaanske afghani. 1 Seychelles rupee kostet no 6.92 Afgaanske afghani - de wikselkoers fan 'e nasjonale bank.\n1.44 SCR 7.22 SCR 14.44 SCR 36.11 SCR 72.22 SCR 144.44 SCR 361.11 SCR 722.21 SCR


Rouam-Sim nei KV Mid-Fryslân | Omrop Fryslân (advertinsje)\nRouam-Sim nei KV Mid-Fryslân 26 maaie 2010 - 20:52\n0 reaksjes Mei yngong fan takom seizoen sil Timothée Rouam-Sim spylje foar kuorbalklup Mid-Fryslân. Dat is in topkuorbalinisjatyf fan Marfûgels út Grou en Stânfries út Reduzum. Rouam-Sim spilet no noch foar SCO yn Aldeholtpea en giet mei de oerstap nei Mid-Fryslân in nije útdaging oan. Mid-Fryslân is bot ynnaam mei de nije oanwinst.\nKorreksje meldeTrefwurden: argyfLês foarView the discussion thread.Diel dit berjocht op: 26-05Gjin fergoeding pealrot 26-05Talantkrante oer ferkiezings Besjoch ek...


Alderheljentsjerke (Minsk) - Wikipedy\nadres Ul. Kalinovski, 121\narsjitekt Lev Pogorelov\nDe Alderheljentsjerke (Wyt-Russysk: Царква Ўсіх Святых) is in tsjerkemonumint yn Minsk, Wyt-Ruslân. De tsjerke waard as nasjonaal monumint boud ta neitins fan alle ûnskuldige boargers en soldaten, dy't ferstoaren foar it heitelân by de ynfal fan Napoleon yn 1812 en de twa wrâldkrigen yn de 20e iuw. De tsjerke falt ûnder it bisdom Minsk-Slûtsk fan it Wyt-Russyske eksargaat fan de Russysk-Otterdokse Tsjerke yn Wyt-Ruslân. De betinkingstsjerke is ynklusyf it krús 74 meter heech en hat in kapasiteit fan 1.200 minsken.\nDe Moskouske patriarch Aleksi II lei op 4 juny 1991 de earste stien foar de tsjerke. Metropolyt Filaret fan Minsk lei tegearre mei presidint Aleksandr Lûkasjenko en mear hege fertsjintwurdigers, yn 1996, yn it fûnemint fan it noch te bouwen monumint in kapsule mei in betinkingsbrief oan it neiteam.\nYn 2005 krige it projekt fan it "Tsjerkemonumint ta eare fan alle hilligen en ta neitins fan de ûnskuldigen fermoarde yn it heitelân" offisjele goedkarring. De bou fan de tsjerke sette yn de simmer 2006 útein. Yn de hjerst fan dat jier wie de wijing fan de klokken, dy't Aleksandr Lûkasjenko bywenne.\nOp 2 oktober 2008 waarden de koepels yn oanwêzigens fan ferstjintwurdigers fan de Tsjerke nei de wijing omheech takele en op de tsjerke set.\nYn de krypte fan de betinkingstsjerke waarden op 2 july 2010 mei alle tsjerklike en militêre eare trije stoflike oerskotten begroeven fan ûnbekende soldaten, dy't yn ien fan de trije grutte oarloggen by de ferdigening fan it lân it libben lieten.\nYn 2012 waard ek in betinkingskplak stifte foar de slachtoffers fan de oanslach yn de metro fan Minsk op 11 april 2011, wêrby't 15 minsken omkamen en 204 ferwûne rekken.\nDe tsjerke waard op 14 oktober 2018 ynwijd troch patriarch Kirill.\nNjonken de Alderheljentsjerke stiet in lytsere houten Trije-ienheidstsjerke.\nDizze side is alhiel of foar in part in oersetting fan de Russyske Wikipedyside; sjoch foar de bewurkingsskiednis: ru:Всехсвятская церковь (Минск)\nOfbylden dy't by dit ûnderwerp hearre, binne te finen yn de kategory Alderheljentsjerke, Minsk fan Wikimedia Commons.\nOpfrege fan "https://fy.wikipedia.org/w/index.php?title=Alderheljentsjerke_(Minsk)&oldid=1004949"\nMonumint yn Wyt-Ruslân


Wetter yn parkeargaraazje H'fean | Omrop Fryslân (advertinsje)\nWetter yn parkeargaraazje H'fean 20 apr 2006 - 10:16\nDe parkeargaraazje op it Geerts Willigenplein op It Hearrenfean hat it djipste punt berikt. Der is lykwols allinnich mar in bak mei wetter te sjen. It plein leit al in skoft op 'e kop en dat sil ek noch wol in jier sa bliuwe.\nIt gat stiet fol wetter om't oars de grûn fersakket en dat soe in ramp wêze foar de huzen om it plein hinne. Ynkoarten wurdt de betonnen flier stoarten en it gat leechpompt.\nKorreksje meldeLês foarTrefwurden: argyfView the discussion thread.Diel dit berjocht op: 20-04Stifting moat sintrum himmelje 20-04Oanriding op Wâldwei Besjoch ek...


Mobile webside Omrop fernijd | Omrop Fryslân\nMobile webside Omrop fernijd\n07 maaie 2014 - 16:55\nDe mobile webside fan Omrop Fryslân is fernijd. De side is fan no ôf beskikber op alle mobile apparaten. De nije foarmjouwing fan de webside fan de Omrop dy’t ferline jier lansearre is, is dêrmei no ek beskikber foar alle mobile apparaten.\nDe side fan Omrop Fryslân is 'responsive' makke, dat betsjut dat de side no op alle apparaten goed te lêzen is. De side past him automatysk oan, oan de grutte fan it skerm fan it apparaat.\nHieltyd mear minsken sjogge op de side fan Omrop Fryslân fia in smartphone of in tablet en ek de apps wurde hieltyd populêrder.\nFoaral by minsken mei in apparaat dêr’t noch gjin Omrop Fryslân app foar beskikber is, is de mobile side populêr. Sa’n 33% fan alle minsken dy’t op de webside fan Omrop Fryslân sjogge, docht dat fia in mobyl apparaat.\nOp de webside fan Omrop Fryslân hawwe minsken de mooglikheid om in reaksje te jaan op nijsberjochten. Dy mooglikheid is no ek beskikber op de mobile site en de apps. Omrop Fryslân wol op ynternet en sosjale media hieltyd mear ynteraksje mei it publyk krije. De Omrop bliuwt kontinu ynvestearjen yn de ynternetside, nije media en de mobile applikaasjes. Sa is der bygelyks krektlyn noch in nije app foar Windowstelefoans en -tablets lansearre.\nOmrop Fryslân ynternet ynternetside apps\nGrutte botsing op A7\nDoede de Jong yn heger berop


Duel SKS-IFKS by Langwar | Omrop Fryslân (advertinsje)\nDuel SKS-IFKS by Langwar 30 mrt 2009 - 08:15\n0 reaksjes Sân skûtsjes fan de SKS en sân skûtsjes fan de IFKS sile ynkoarten in nije skûtsjewedstriid op de Langwarder Wielen. De wedstriid is opset troch kafee It Wapen fan Langwar, dat dêrmei in âlde tradysje yn eare herstelle wol.\nYn it ferline namen kafee's gauris it inisjatyf ta in silerij. Neffens útbater Jetze Heeres fan It Wapen is de SKS-IFKS-striid ûntstien as kroechgrap. Op 18 en 19 april sile de skûtsjes fjouwer wedstriden.\nKorreksje meldeTrefwurden: argyfLês foarView the discussion thread.Diel dit berjocht op: 30-03Ielaak Heech sneon te wetter 30-03Leger België oefent yn Fryslân Besjoch ek...


Top 10 manieren om jo sekslibben yn 'e karantene op te kriten - Coronafirus (Covid-19\nTydlike Beheining OardersHelp By HouliksskeidingAdvys Oer RelaasjesKlear Meitsje Foar HoulikHúslik GeweldHouliksterapyRomantyske Ideeën En TipsFerneamdenLeafde Bouwe Yn HoulikRelaasje\nMain / Coronafirus (Covid-19 / Top 10 manieren om jo sekslibben yn 'e karantene op te kriten\nTop 10 manieren om jo sekslibben yn 'e karantene op te kriten\nDraag har favorite loungewear\nPop de fraach\nMeitsje in útdaging\nYnvestearje yn sekstech\nGean de ûnthâldbaan del\nMeitsje in ja, nee, miskien list\nDe hiele dei foarlêze\nInitiearje en gean derfoar\nWylst ûnder befel om binnen te bliuwen, wurde in protte pearen konfrontearre mei de útdaging fan battling eangst , ûnrêst, irritabiliteit, en in ferlies oan frijheid dy't ús minder litte as ús bêste.\nEk in protte fan ús kinne it dreech hawwe om dingen yn 'e sliepkeamer te spitigjen.\nHoewol dizze gefoelens normaal binne, kinne wy ek kieze om it bêste fan ús tiid tegearre te meitsjen troch derfoar te soargjen dat it seksy is. Ja, d'r is gjin tekoart oan ideeën en dingen om dingen yn 'e sliepkeamer op te kriten.\nDat, hjir binne tsien maklike manieren om jo sekslibben thús op te kriten Covid-19 isolaasje ,\n1. Hanthavenje hanthavenje\nYn ús reguliere libben is goede hygiëne in gegeven, mar no't in protte fan ús ús huzen net ferlitte, is in heule dei yn ús pyjama bliuwe in regelmjittich barren wurden.\nUnthâld op it minimum regelmjittich te dûsen, jo ûnderguod te feroarjen, jo tosken te poetsen, deodorant oan te dwaan, te skearen, en doch jo hûdsoarchroutine ,\nHoewol jo net yn 't iepenbier geane, is ien fan' e maklike manieren om jo sekslibben op te kriten skjin en ferfarsk te sjen en fiele.\n2. Draach har favorite loungewear\nFynt se it seksy as jo koarte broek drage ynstee fan flanellen pyjama? Doch dan koarte broek oan!\nHâldt hy fan de manier wêrop jo kont derút sjocht yn yogabroek? Dan lounge yn dy. Soe se leaver dat jo jo shirt faker ôfhâlde? Hâld it elke dei wat langer út.\nIt ding is dat jo net ûngemaklik hoege te kleiden om jo partner oan te lûken, jo moatte gewoan in bytsje muoite dwaan om te freegjen wat it is wat se leuk fine.\n3. Pop de fraach\nPop de fraach - 'Wolle jo seks hawwe?' It is sa simpel as dat!\nAs dat te foarút is foar jo, besykje dan útdrukkingen lykas: 'Wolle jo yn 'e sliepkeamer?' of 'Ik wit in heul leuke manier om de tiid troch te bringen!'\nTink oan ien dy't foar jo wurket om lûdop te sizzen en ien dat jo noflik wolle sms'ke en se faak brûke!\nhoe kinst dyn frou yn 'e stimming krije\n4. Bliuw flirten\nJo tinke noch oan flirten, net? Koppels ferjitte faaks mei elkoar te flirten as se ienris yn in lange termyn relaasje binne, doch wite wy allegear dat flirten sa seksy wêze kin!\nSoargje derfoar dat jo glimkje, kompliminten jaan, brûk jo húsdiernammen, fyn ekskuzes om oan te reitsjen , tútsje, en knuffelje mei jo partner om dy leafdefolle sfearen te hâlden.\nDit is ien fan 'e bêste manieren om jo sekslibben op te kriten!\n5. Meitsje in útdaging\nHa der wille mei en meitsje in seksútdaging ! Meitsje jo eigen regels, tiidline en doel.\nBygelyks, miskien daagje jo inoar út om twa wiken alle dagen seks te hawwen of beslute om fuort te bliuwen fan penetrative seks en allinich elkoar tastean om te jaan / orale seks ûntfange foar ien moanne, of daagje inoar út om elk wykein in make-sesje te hawwen.\nDe opsjes binne einleaze, en de iennige eask is dat beide de útdaging leuk en seksy fine!\n6. Ynvestearje yn sekstech\nFoar pearen dy't net wenje byinoar of om hokker reden dan ek skieden binne, is hjir ien fan 'e spannende manieren om jo sekslibben op te kriten.\nYnvestearje yn wat Bluetooth- of Wi-Fi-seksspultsjes, en spice jo leafdeslibben op!\nMei dit boartersguod kinne jo noch ynteraktyf seks hawwe, wylst jo 1000 milen fan elkoar ôf binne troch it boartersguod te kontrolearjen fia in app of it tsjinoerstelde boartersguod!\n7. Gean de ûnthâldbaan del\nDit is ien fan 'e meast romantyske manieren om jo sekslibben op te kriten!\nNim in trip down memory lane to remember each of the first date jitters, relaasjemylpeallen , reizen dy't jo tegearre hawwe nommen, of in bysûnder dampende tiid yn 'e sliepkeamer opnij feroverje.\nAl dizze nostalgy sil dy gefoelens stimulearje om wer nei boppe te kommen en jo hjoeddeistige ferbining te fersterkjen.\n8. Meitsje in ja, nee, miskien list\nTegearre, en sûnder oardiel, meitsje in list mei alle seksuele dingen dy't jo kinne betinke.\nNei't jo list foltôge is, gean troch elk item en markearje yndividueel, 'Ja,' as it is wat jo binne. As it gjin opsje is, set dan in 'Nee.'\nAs it is wat jo wolle mear witte oer of net wis binne, markearje dan 'Miskien.' Dizze list sil jo twa op deselde side krije mei wat elk fan jo graach ûndersykje wol.\nFielst dy te skruten om de list oan te meitsjen? Sit gjin soargen; kinne jo fergees fine Ja, Nee, Miskien listen online.\n9. De hiele dei foarlêze\nIn protte manlju en froulju hawwe muoite abrupt yn 'e stimming te kommen en dêrom seks ôfkarre.\nIen fan 'e bettere manieren om it sekslibben op te kriten, en om derfoar te soargjen dat de stimming is ynsteld is oan tink oan jo heule dei as indei fan foarljochting, Doch dingen dy't jo partner wurdearje soe.\nDingen lykas it ôfwaskjen, blommen ôfleverje, it koken fan har favorite miel, it jitten jitte yn in kaart, it wurdearjen fan jo wurdearring, en adoringly nei jo partner sjogge, sille har sa leaf fiele dat se net fuort kinne bliuwe.\n10. Inisjearje en gean derfoar\nOan 'e ein fan' e dei kinne jo de hjirboppe neamde manieren misse om jo sekslibben op te kriten en der gewoan foar te kiezen!\nMar, it inisjearjen fan seks is lykwols net sa maklik as it klinkt. Hoe soe jo partner wolle dat jo inisjearje is de fraach!\nBygelyks as jo altyd gewoan in Frânske tút besykje elke kear as jo yn 'e stimming binne, besykje jo partner te freegjen as dat har yn' e stimming krijt of as se jo wolle leare hoe't se wolle wurde benadere foar seks ,\nwêr is taurus kompatibel mei\nsymboalen fan leafde\nhoe kinne jo in relaasje ferbetterje


vanadium silicide, VSi2 - Goodao Technology Co., Ltd.\nMetaal prismatysk kristal. De relative tichtheid wie 4,42. Unoplosber yn kolwetter en hjit wetter, oplosber yn floeistofsoer, ûnoplosber yn ethanol, eter en soer. Metoade: neffens de wedstriid De ferhâlding fan vanadiumpentokside oant silisium reageart op 1200 ℃, of sil yn ferhâlding wêze mei it metaal Vanadium kin wurde krigen troch reaksje fan vanadium mei silisium by hege temperatuer.\n>> Grutte spesifikaasje\nGemyske formule VSi2. molekulêr gewicht 107,11。 Metallysk prismatysk kristal. De relative tichtheid wie 4,42. Unoplosber yn kâld wetter en hyt wetter, oplosber yn floeistofsoer, ûnoplosber yn ethanol, eter en soer. Metoade: neffens de wedstriid De ferhâlding fan vanadiumpentokside oant silisiumreaksjes by 1200 ℃, of sil yn ferhâlding wêze mei it metaal Vanadium kin wurde krigen troch reaksje fan vanadium mei silisium by hege temperatuer. Oanfraach: brûkt foar soere ferset en brânwjerstân\n1. Tarieding fan tinne films fan vanadiumsilicide. Dune laach silisiden mei goede eigenskippen kinne direkt wurde synthesized troch ymplantaasje fan vanadiummetaalionen mei hege beamdichtheid. Mei de ferheging fan 'e balktensiteit groeit de vanadiumsilicide-faze, en nimt de blêdwjerstân Rs fan it tinne silicide fansels ôf. As de beamdichtheid 25 μ A / cm2 is, berikt RS de minimale wearde fan 22 ψ, wat oanjout dat trochgeande siliside is foarme. Röntgendiffraksjeanalyse toande dat fjouwer soarten vanadiumsilicides, wêrûnder V3Si, V5Si3, V3Si5 en VSi2, waarden foarme yn 'e ymplanteare laach. Nei annealing fermindert RS fansels, de minimale rs kinne wurde fermindere nei 9 ψ, en de resistiviteit kin sa leech 72 μ ψ m wêze, wat oanjout dat de kwaliteit fan dunne laach fan vanadiumsilicide fierder is ferbettere. Nei ynjeksje en annealing fan heule beamdichtheid groeit de faze fan vanadiumsilicide fierder. Ynjeksje mei hege beamdichtheid en annealing mei hege temperatuer (1200 ℃) stil.\n2. Vanadiumsilicide is in soarte fan lûdsopnimmend keramyk materiaal. De oerflaklaach mei lûdabsorberende eigenskip is bedekt op it oerflak fan 'e basislaach.\nFoarige: Mangaan silisid, MnSi\nFolgjende: Magnesiumsilizid, Mg2Si\nsuver vanadiumsilicide poeder Fabrieken\nsuver vanadiumsilicide poeder Fabryk\nsuver vanadium silicide poeder Fabrikant\nsuperfine vanadium siliside Fabrieken\nsuperfyn vanadium siliside Fabryk\nsuperfine vanadium silicide Fabrikant\nsuperfine vanadium silicide Fabrikanten\nsuperfine vanadium silicide Priis\nsuperfine vanadium silicide Sitaten


Undersyk ynbraken Súdwesthoeke | Omrop Fryslân Skip to main content\nUndersyk ynbraken Súdwesthoeke 28 feb 2009 - 13:47\nDe plysje yn de Súdwesthoeke fan Fryslân docht ûndersyk nei de ynbraak yn sechtjin kantines fan sporthallen, maneezjes en fuotbalferienings yn dy omjouwing. De ynbraken hawwe plakfûn fan healwei febrewaris ôf. De dieders fernielden in rút of brutsen in doar iepen om deryn te kommen. Der waarden ûnder oare jild, televyzjes en kompjûters meinaam. De belutsenen hawwe oanjefte dien.\nKorreksje meldeLês foarTrefwurden: argyfView the discussion thread.Diel dit berjocht op: 28-02Jopie Huisman-museum wer iepen 28-02Plysje útskolden en slein Besjoch ek...


Oer Us - Techik Instrument Co., Ltd.\nTechik ûntwerpt en biedt de keunst produkten en oplossingen oan de easken fan globale standerts, funksjes en kwaliteit. Folslein foldwaan mei CE, ISO9001, ISO14001 behear systemen en OHSAS18001 standert dy't bringe jimme grutte fertrouwen en reliance.\nMei jierren fan sammeljen fan X-ray ynspeksje en metalen detection technology, Techik syn fûnemintele missy is te beäntwurdzjen elke klant syn need mei technologyske excellence wurdt, sterke design platfoarm en trochrinnende ferbettering yn kwaliteit en service. Us doel is om te soargjen feilichheid en frede hinne - Feilich mei Techik.\nTechik Instrument Co., Ltd, dy't fêstige is yn Shanghai, is it liedend fabrikant fan X-ray ynspeksje en metalen detection feiligens technology mei IPR yn Sina. It bedriuw hat in stêf team fan mear as 500 minsken, wêrûnder in top talintfolle R & D team fan mear as 100 yngenieurs. Foar in soad jierren, ha wy al te setten op de ûntwikkeling fan de feiligens technology en hawwe wûn treflik prestaasjes. Alle produkten binne fan 'e wrâld top kwaliteit en binne de meast betroubere feiligens oplossings foar it opspoaren fan wapens, eksplosiven en contrabands. Oant no, wy binne fertroude partners fan talleaze regear projekten en privee feiligens operaasjes. Wy ûnthjitte te bieden al ús klanten de bêste tsjinst, neidat-ferkeap stipe en produkt wearde. Us missy is te brûken ús technology om help frijwarringsmaatregels de mienskip. Feilich mei Techik!\nX Ray Scanner , X Ray Detector , X Ray Baggage Scanner 5030 , X-Ray Baggage Scanner , Dual View X Ray Baggage Scanner , X-Ray Equipment , All Products


Oarlochsbetinking yn Drachten | Omrop Fryslân (advertinsje)\nOarlochsbetinking yn Drachten 17 apr 2007 - 11:42\n0 reaksjes Boargemaster Bert Middel Yn it Van_Haersmapark yn Drachten is moandeitemiddei in oarlochsbetinking hâlden. Fyftjin joaden út de gemeente Smellingerlân binne yn de Twadde_Wrâldoarloch om it libben kaam. By de betinking wie ek in groep basisskoallelearlingen oanwêzich. Yn in taspraak rôp boargemaster Middel de learlingen op om net fuort te rinnen as bern dy't oars binne narre of útskolden wurde.\nKorreksje meldeTrefwurden: argyfLês foarView the discussion thread.Diel dit berjocht op: 17-04Nominaasjes duorsum ûndernimme 17-04Nij kompleks Wolvegea Besjoch ek...


'Nije SWH-gemeente te grut' | Omrop Fryslân (advertinsje)\n'Nije SWH-gemeente te grut' 01 maaie 2009 - 14:16\n0 reaksjes Bertus Mulder: 'de nije gemeente wurdt te grutskalich'\nDe nije Súdwesthoekegemeente wurdt fierste grut. Dat fynt de Fryske PvdA foarsitter Bertus Mulder. Yn syn 1 maaie speech stie hy stil by de grutskalichheid dy't in soad managers trochfiere wolle yn benammen de soarch en it ûnderwiis. Neffens Mulder stean se te min stil by de konsekwinsjes foar de gewoane man. Soks liket ek te barren by de nije Súdwesthoekegemeente.\nKorreksje meldeTrefwurden: argyfLês foarView the discussion thread.Diel dit berjocht op: 01-05PvdA Ljouwert siket riedsleden 01-05Fries fermist yn Italië Besjoch ek...


S'lân te set mei weryndieling | Omrop Fryslân Skip to main content\nS'lân te set mei weryndieling 30 okt 2008 - 12:19\nSkarsterlân sil yn in spesjale kommisjegearkomste op 1 desimber syn stânpunt ynnimme oer gemeentlike weryndieling. Oant no ta hat de gemeente gjin foarkar útsprutsen. Lemsterlân en Gaasterlân-Sleat ha al oanjûn graach mei Skarsterlân gear te wurkjen. Gaasterlân-Sleat wol op termyn ek fusearje, Lemsterlân fynt dat net nedich. Beide gemeenten ha Skarsterlân frege sa gau mooglik mei in stânpunt te kommen. Dat bart dus begjin desimber.\nKorreksje meldeLês foarTrefwurden: argyfView the discussion thread.Diel dit berjocht op: 30-10No ek Fryske antysmookstikkers 30-10Grien ljocht hotel Langwar Besjoch ek...


Grutte 16.2 MB\ndownloads 4 844\nAuthor: Simhangar Team, Lukasz Kubacki, Michal Puto\nDe Simhangar RWD-14b "Czapla" is in lânseigen FSX fleantúch, gearstald mei FSX Fersnelling SDK en hat bumpkaarten, spekulêre kaarten en selsskadearjen., Oanpaste lûden, VC en animaasjes. In wiidweidige hantlieding is opnommen mei it pakket (Ingelsk).\nAdd-on fan poerbêst kwaliteit! Grafiken en modellewurk binne awesome. Jout in echte wille om te fleanen. Makke foar âlde model Fans.\nDe RWD-14 Czapla (LWS Czapla) wie in Poalske leger gearwurking fleantugen (observaasje, tichtby ferkenningsfleanmasine en liaison tastellen), ûntwurpen yn de mids-1930s troch de RWD team, en produsearre yn de LWS fabryk út 1938. In rige fan 65 tastellen waarden boud en meast waarden brûkt troch de Poalske Loftmacht observaasje squadrons yn de Twadde Wrâldoarloch yn 1939. (Wikipedia)\nNoardamerikaanske B-25J RAF MkII FSX & P3D


Oanhâldings oerfal Dronryp | Omrop Fryslân (advertinsje)\nOanhâldings oerfal Dronryp 20 feb 2014 - 11:01\n0 reaksjes Nederlands Oanhâldings oerfal Dronryp\nDe supermerk yn Dronryp flak nei de oerfal - Foto: Omrop Fryslân, Aise van Beets\nDe plysje hat twa fertochten oanhâlden foar de oerfal op in supermerk yn Dronryp fan ferline jier novimber. It giet om in 34-jierrige Ljouwerter en in 19-jierrige ynwenner fan Dronryp. De Ljouwerter soe op woansdeitemiddei 6 novimber in winkelmeiwurkster mei in fjoerwapen bedrige hawwe. Hy easke jild. Doe't er dat meikrige, naaide de man út. De 19-jierrige fertochte stie op de útkyk. De Ljouwerter en de Dronrypster wurde elk ek fertocht fan ôfparsing. Se keazen as slachtoffers manlju mei in geastlike beheining út.\nDe Ljouwerter twong syn slachoffer oant twa kear ta ûnder bedriging fan in fjoerwapen jild te pinnen. De fertochte krige dêr help by fan in 21-jierrige Grinzer. De 19-jierrige Dronrypster is neffens de plysje belusten by in oare ôfparsingssaak. Op 2 febrewaris fan dit jier soe er in man mei in geastlike beheining syn laptop en mobyl ôfpakt hawwe. Hy soe dêrby holpen wêze troch in 23-jierrige oare Dronrypster. De ôfparsing barde ûnder bedriging fan geweld.\nDe plysje kaam de fertochten op it spoar nei in melding fan bedriging yn in wenning oan de Tjipke Postmastrjitte yn Feanwâlden. De 34-jierrige Ljouwerter soe oare minsken yn de wenning mei in fjoerwapen bedrige hawwe. Dat wapen blykte itselde gewear te wêzen, as dat wat by de oerfal yn Dronryp brûkt wie.\nKorreksje meldeLês foarTrefwurden: DronrypsupermerkoerfalView the discussion thread.Diel dit berjocht op: 20-02Blog: Go Sjinkie! Go Daan! 20-02Fee De Groot sûn ferklearre Besjoch ek...\nFertochten oanhâlden fan oerfal coffeeshop Wolvegea 20 okt 2016 - 10:22 De plysje hat fjouwer fertochten oanhâlden foar de oerfal op in coffeeshop yn Wolvegea op 16 jannewaris begjin dit jier. It giet om in 41-jierrige... Man pikt jild en scooter fan pizzabesoarger yn Ljouwert 17 okt 2016 - 10:38 In pizzabesoarger is sneintejûn yn Ljouwert berôve fan syn jild en syn scooter. De man besoarge in pizza op de Werkmanslust en waard dêr doe... Twadde fertochte oanhâlden fan oerfal De Pein 16 okt 2016 - 10:36 De plysje hat sneontemiddei in twadde fertochte oanhâlden nei de oerfal freed op in wenning yn De Pein. Deselde dei waard in earste fertochte... Frou rekket macht oer stjoer kwyt en ramt Ljouwerter winkel 16 okt 2016 - 9:08 In frou is sneontejûn op it Hoeksterein yn Ljouwert mei har auto tsjin de gevel fan in supermerk ramd. Yn de bocht by de supermerk ferlear se de... (advertinsje)


AID leit earste twangsommen op | Omrop Fryslân Skip to main content\nAID leit earste twangsommen op 07 mrt 2006 - 11:14\nDe AID hat de earste twangsommen oplein oan minsken dy't harren fûgels net of net goed ôfskerme hiene. Der binne gjin boetes útdield. Nei in twangsom hawwe de oertreders trije dagen de tiid om de boel op oarder te bringen. De AID komt in soad kreative oplossings tsjin by de kontrôles. Sa wurde in soad partytinten oantroffen dy't tsjinje as hinnehok. Hoewol't goed foldien wurdt oan de regels, sille de kontrôles net fermindere wurde.\nKorreksje meldeLês foarTrefwurden: argyfView the discussion thread.Diel dit berjocht op: 07-03Flyers ûnderút yn Geleen 07-03Nijefurd optein oer tsiisfabryk Besjoch ek...


Fedde Dijkstra winnaar Frysk Diktee: Fryske Akademy\nFedde Dijkstra winnaar Frysk Diktee\nFedde Dijkstra fan Wurdum hat it Grut Frysk Diktee 2016 wûn dat yn de Steateseal fan it Provinsjehûs yn Ljouwert holden waard. Fan de 35 dielnimmers dy’t harren kwalifisearre hiene, kaam Dijkstra mei 10 flaters as bêste út de bus by it diktee dat skreaun wie troch sjoernalist/skriuwer Sietse de Vries en foarlêzen waard troch Omrop Fryslân-presintatrise Karen Bies. De earste priis bestie út in ‘Gouden dakje’ en in pinne mei ynskripsje. Twadde en tredde wienen Tineke Hoekstra fan Noardburgum en Jan Ybema fan Grins – de priiswinner fan foarich jier - mei respektyflik 10,5 en 11 flaters.\nSietse de Vries gie ûnder de titel ‘Goeie’ mei syn tekst yn op de ferskillen tusken de generaasjes as it om it brûken fan de taal giet. Jongere minsken kenne de âlde wurden net mear, wylts de âlderen muoite hawwe mei de feroaringen yn it Frysk en de taal fan de jongerein. As pake seit “it siicht”, ferbetteret de pakesizzer hime mei “it tocht”.\nWurden dêr’t de dielnimmers oer stroffelen wiene û.o. risselreauke (kop-en-pantsje dat net byinoar heart), en al of gjin trema op de i yn wurden as klaaiïng, huiïch en wijing.\nNjonken de 35 kwalifisearre dielnimmers diene ek in oantal bekende Friezen mei, lykas Anneke Douma, Wiebe Wieling, Sietske Poepjes en Welmoed Sijtsma. Fan de bekende Friezen makke aktrise Tamara Schoppert it diktee it bêste mei 22 flaters. Hja krige foar dy prestaasje it ‘Laaien dakje’.\nFoar de minsken dy’t harren net kwalifisearre hiene, of dy’t gewoan benijd wiene nei hoe’t it Frysk skriuwen har fergean soe, koe it diktee op Omrop Fryslân telefyzje, ynternet en fia de app folge wurde. Wa’t it diktee nochris besjen of neilêze wol, kin it fine op www.fryske-akademy.nl/fryskdiktee en www.omropfryslan.nl/fryskdiktee.\nLyts Frysk Diktee 2016\nTiisdeitemiddei 10 maaie waard it Lyts Frysk Diktee holden foar bern fan basisskoallen. Dat diktee wûn Ilse Vellinga fan skoalle It Fûnemint yn Wommels mei 7 flaters. Twadde en tredde priiswinner wiene Renate Osinga fan De Arke yn Nij Beets en Jelte Boelstra fan De Tsjelke yn Holwert. Renate makke 9 flaters en Jelte 10.\nDe organisaasje fan beide diktees lei yn hannen fan de Afûk, Cedin Expertisecentrum Meertaligheid, de Fryske Akademy, Omrop Fryslân en de Provinsje Fryslân. It diktee waard fan ’t jier foar de fjirtjinde kear hâlden; yn 2017 is der wer in edysje.


Wurdboek – Webdok\nIk tocht lêsten al ‘wêrom bringt dy omkesizzer dat wurdboek nea werom?’ Mar no komt de aap út de mouwe. Menear is oan it bloggen slein. Doe’t er noch in heale puber wie moast er oars net it measte fan it Frysk hawwe. Mar soks kin feroarje, net wier? Dit is bewiis nûmer safolle.\nOan ’e kant\nRiid je op de sneldiik krekt bij Techum, dat stikje nijbouw bûten Ljouwert. Sa de measten witte stjit er aardich in grutte letters OAN ‘E KANT op de fjoarkant fan myn bus. Ek witte we as it read is mat je stopje en as it grien is mei je troch riide.\nNou riid ik netjes troch grien en wie oan it oplûken dus riide ik echt net te hurd ( dizze kear net ) sjoch ik fan rjochts in Ford wol hiel hurd op mei ta kommen en gooit m er samar fjoar. ik fol yn de ankers en ûtweike. ik wit dat myn bus in barrel is en rosket ek al aardich maar Totall los hoed er net hjer. ik mei wat MM rubber minder op de bannen sjoch ik de persoan in de Ford de raarste dingen dwaan om de auto op’e dyk te hâlden. Mar it slache m net en wie ek wol mei die snelhiid te ferwachtsjen. link heaks op ‘e diik, rjochts heaks op ‘e diik en toen de berm yn. en dêr kaam er yn de greppel tot stil stoan. gjin beweging ien de Ford, dus auto oan ‘e kant sette en sjin at er ek wat hat. De jongen kaam by en hy niks allinich wie de moaie auto fan syn heit totall los. Dus minsken as jim mei en mien barrel tsjin komme net al te gau Oan’e kant gean want krij allinich mar rommel fan en skea. en dan letter, Riid je troch Ljouwert fjirder nei hûs. siet in cd te lûsterjen die ik sels makke haw en hjer in hiele irritante toan ien de musyk. sa lûsterje ik 3 nummers ergerend nei de irritante hêge piep en tink nei hoe dat ien myn cdmix kommen is. wur er byna chagarijnig fan en set de radio nog wat lûder. en it 3de en lêste nummer hâld op en sjoch ien de spiegel, sit er in Ambulance achter mei mei die ow sa moaie nije sirene toan. nou moest dat in ferbettering weze en moest je m hjerder hjere kinne,Oan ‘e Kant sille se wol tocht hawwe mar 1 ding myn cdmix klonk in stik better sûnder dat piepke!!!\nPublished 20 septimber 2009 By Daam


Het Klokhuis organisearret lanlike iepen bedriuwedei foar bern | It Nijs\nHet Klokhuis organisearret lanlike iepen bedriuwedei foar bern\nmaart 22, 2019 10:00\nGjin dokter, advokaat of proffuotballer. Nee, hieltyd mear bern wurde letter eigen baas! Hoe jout men bern dêr it juste ark foar? Dat krije se op sneon 30 maart by de lanlike iepen bedriuwedei Het Klokhuis Onderneemt Backstage. Goed 130 bedriuwen yn Nederlân iepenje dy deis spesjaal foar bern de doarren. Fan ketsjupfabryk oant autowaskerij en fan rûgeltsjesmakker oant hûne-útlitbedriuw, it oanbod is tige fariearre.\nSjoch op www.hetklokhuis.nl/backstage hokker ûndernimmers by dy yn de regio meidogge.\nOer Het Klokhuis Onderneemt Backstage\nHet Klokhuis Onderneemt Backstage is ûnderdiel fan in krúsmediaal projekt oer ûndernimmen, dat jeugprogramma Het Klokhuis opset hat mei stipe fan de Keamer fan Keaphannel. Doel dêrfan is om bern fertroud te meitsjen mei ûndernimmerskip, én om se te ynspirearjen ûndernimmende feardichheden te ûntwikkeljen. It is de twadde kear dat de iepen bedriuwedei organisearre wurdt. De earste edysje fan Het Klokhuis Onderneemt Backstage wie in grut súkses.\nGean foar mear ynformaasje nei www.hetklokhuis.nl/backstage.\nKomt der woansdei no in grutte ûnderwiisstaking of net? Woansdei dochs grutte leararestaking De Noardlike Banebeurs op 25 en 26 febrewaris yn MartiniPlaza Minister Wiebes neamt risiko’s ekstra gaswinning “verwaarloosbaar”


Provinsje skat liening ECR op Kening State Frjentsjer frij | Omrop Fryslân\nProvinsje skat liening ECR op Kening State Frjentsjer frij\n24 jul 2018 - 17:46\nDe provinsje skat in liening fan 2,5 miljoen euro oan de European Care Residences frij foar harren fêstiging Kening State yn Frjentsjer. Dit is fêstige op de lokaasje fan it eardere Grut Lankum, it âlde psychiatrysk sikehûs.\nDe liening wurdt frijskat om in fallisemint fan ECR foar te kommen. It bedriuw is oernommen troch de Blueprintgroep, dy set de soarch yn Frjentsjer no troch. Foar de bewenners en personiel feroaret der neat.\nIt frijskatten fan de liening is wol ûnder betingsten. As de Blueprintgroep binnen tsien jier it pân yn Frjentsjer ferkeapet, krijt de provinsje de mearwearde fan de ferkeap. De Blueprintgroup hat oanjûn te ynvestearjen yn it kleaster fan Wytmarsum en it servotel yn Drachten.\nFrjentsjer provinsje soarch skuld\nFol Fjoer! De bruorren Sytze en Harmen Brouwer libje foar it skûtsjesilen


Biten en brokken\n‘Ik fûn it nochal dreech. Wat is jim doelgroep eins?’ De Friezinne dy't om utens aloan Frysker wurden is, alles lêst dat se yn it Frysk besette kin en dus graach in proefnûmer fan Trotwaer ha woe, is teloarsteld. Se fertsjinnet sels har brea mei it redigearjen fan tydskriften en wol ús graach wat tips jaan. Mar dan moat se earst wol witte foar wa't wy dit blêd eins meitsje. Tsja...\nMoat se mar in abonnemint nimme op de Ljouwerter Krante dan hie se witten dat dit literêre tydskrift earder te licht is as te dreech: ‘It is al faker sein: Trotwaer wurdt sjoernalistiker’, skriuwt Sietse de Vries op 1 maaie. ‘Yn it twadde nûmer fan 1998 is dat net allinne oan 'e ynhâld, mar ek oan 'e lingte fan 'e bydragen te fernimmen. It telt sa'n tweintich bydragen en dat makket dat de ferhalen en skôgingen yn trochsneed mar trije siden telle.’\nItselde soarte redenearring as: yn in wetter fan gemiddeld tweintich sintimeter djip kinne je net swimme, lit stean fersûpe. Want yn it foarige nûmer stienen fansels wòl lange stikken: trije deeglike skôgings fan seis siden of mear en in ferhaal fan acht siden. Mar dy neamt De Vries net. Hij beheint him ta de ‘sjoernalistike’ bydragen en konkludearret dat de nije einredakteur ‘regeart as in deiblêdredakteur: koarter jonges, koarter’.\n‘Regeare’, hie 'k tocht! Sa giet dat bij Trotwaer fansels net. De einredaksje is in kwestje fan sammeljen, koördinearjen, printree meitsjen en it útfieren fan de besluten fan it kollektyf. Dat dêrbij mear as yn it ferline stribbe wurdt nei ferskaat, yn lingte en sjenre en nei ûnderwerp, wie de LC-resinsint al earder opfallen. Sa skriuwt er op 24 april oer it maartnûmer: ‘Trotwaer fart in nije koers. It krijt hieltyd mear it algemien-kulturele karakter fan de eardere Strikel. Soms kiest it sels foar sjoernalistike metoaden - lykas it ynterview -, op oare plakken wurdt ynheakke op kultuerpolitike diskusjes yn Fryslân.’\nSels foar sjoernalistike metoaden! Krekt as soe de sjoernalistyk net doge, alteast net strike mei de literatuer. In al lang achterhelle skyntsjinstelling, dêr't immen as de skriuwer-sjoernalist Piter Terpstra syn hele libben al argewaasje fan hat. Foaral om't yn dizze redenaasje ‘literêre sjoernalistyk’ altyd posityf wurdearre wurdt en ‘sjoernalistike literatuer’ negatyf.\nSoe it sa wêze kinne dat Sietse de Vries syn wjeraksel tsjin it ‘nije’ Trotwaer te meitsjen hat mei himsels, mei syn eigen ambivalinte ferhâlding foar de sjoernalistyk oer? Hat er him dêrom faaks smiten op it skriuwen fan romans? Romans dy't - sneu genôch - bij de útjouwer mar gjin prioriteit krije (sjoch syn - koarte - bijdrage fierderop yn Trioel).\nFoar de redaksje is it in hele treast dat de oare\nlêzers, ôfgeande op it tanimmend tal abonnees, gjin muoite ha mei de nije koers: wienen dat in jier lyn noch sa'n trijehûndert, no ha wy al sawat 350. Wij sette dus troch.\nIt hie bijtiden wat fan in begraffenis, it Skriuwerswykein fan 28 en 29 maart 1998. En dat kaam net om't it foar de alderlêste kear yn Koartehimmen wie (dat nei de privatisearring te lúks en te djoer wurden is). Nee, it kaam fan de fragen dêr't de sneons in antwurd op socht waard: Is it Frysktalich literêr skriuwen in ôfrinnende saak? De Fryske Skriuwerij oan it fuottenein?\nYnlieder Durk van der Ploeg stie garant foar in swartgallich ferhaal, alheel yn 'e line fan syn priiswinnend essay ‘Fryske literatuer yn swier waar’ en syn bijdragen oan it maartnûmer fan Trotwaer. De emigrearre skriuwster Albertina Soepboer wie ek net al te optimistysk mar joech hope: ‘Brek de taalgrinzen yn dyn eigen kop ôf en nim bijneed de trein nei Grins ta; dat leit moai tusken Ljouwert en Amsterdam yn.’\nHylke Speerstra, dy't syn nijste boek yn it Nederlânsk publisearre hat û.o. om't er ‘beroerd wurden is fan al dat gekreau oer Fryske buordsjes’, fergelike Fryslân mei in ‘boarterstún dêr't je op allerhande gebiet ta ûngekende hichte stige kinne’. Yn it Nederlânsk ferskine neffens him sa'n 3800 boeken it jier mei in gemiddelde oplaach fan 1120 eksimplaren. Dêr ha wij fansels wol oan. En oft der takomst is? ‘Ik wit it net.’\nNo, dat falt wat ta. At je útgeane fan 20 miljoen Nederlânsktalige lêzers en 400 tûzen Frysktaligen, is de ferhâlding 50:1. Omrekkene soene dat 76 Fryske boeken wêze. En dat kloppet. De Fryske boekeproduksje is sels wat heger.\nNeffens de Gids voor de informatiesector waarden der yn 1996 yn Nederlân sa'n 18 tûzen boeken publisearre, 88 persint dêrfan yn it Nederlânsk, de lytse helte fiskje, it fjirde part dêr wer fan krige it skaaimerk ‘literatuur’. Dat soe delkomme op goed 2800 titels, tûzen minder as at Speerstra ha wol. Sa sjoen falt it yn Fryslân mei de kwantiteit dus noch wer wat ta.\nMar hoe sit it mei de kwaliteit? Jout dy reden ta pessimisme?\nWillem Kuipers telde yn De Volkskrant oer 1997 yn totaal 227 nije literêre romantitels. Omrekkene soe dat foar Fryslân delkomme op fjouwer à fiif. En dat kin aardich kloppe.\n‘Hoe komt dan it ferhaal de wrâld yn dat de Fryske literêre output te leech is?’ frege FLMD's Teake Oppewal him nei oanlieding fan it Skriuwerswykein ôf. ‘Dy is te leech yn abslute sin, mar je moatte it feit ûnder eagen sjen dat der net folle Frysktaligen binne. Sa't Van der Ploeg it oan de ein fan syn essay seit: As ik tsjinstridich bin is dat omdat ik mei feit en ideaal tangele sit of sokssawat. No, dat spilet hjir ek al!’\nTaalsosjolooch Durk Gorter wie yn syn bijdrage oan de diskusje positiver as guon skriuwers: ‘Der binne noch nea safolle Fryske teksten makke as hjoed de dei. Der ha ek noch nea safolle Frysk-praters west, want it persintaazje mei dan gelyk bleaun wêze, it tal ynwenners fan de provinsje is tanommen.’\nWat wolle je as skriuwer noch mear? Mear jild\nfan de Provinsje miskien en in effektiver taalbelied. It earste sil der foarlopich net komme, it twadde wurdt hurd oan wurke.\nDe skok wie grut, doe't de Ljouwerter Krante op 5 maaie iepene mei: Provincie: meer Fries op scholen.\n‘Tragisch’, reagearre in ynstjoerde-stikke-skriuwer in deimannich letter, ‘vieren we op 5 mei onze bevrijdingsdag, de verlossing van de tirannie van onze oosterburen, moet je op dezelfde dag vernemen dat een serie dwangmaatregelen ons, niet-Friestaligen staat te wachten, als tenminste Gedeputeerde Staten hun zin krijgen.’\nEn wat houden dy snoade, tirannike plannen dan wol net yn? Mear Frysktalige pjutteboartersplakken, op 'e basisskoalle fjirtich persint fan de lestiid yn it Frysk, yn de earste jierren fan it fuortset ûnderwiis neist Frysk noch twa fakken mei Frysk as fiertaal, mûnling Frysk op it eksamen, alle learkrêften moatte it Frysk yn 'e macht ha, mear Frysk yn 'e nije media en op etiketten en mear Ryksjild foar Fryske omropproduksjes, toaniel, muzyk en literatuer.\nDe bear wie los. Rektoaren fan Fryske skoallen lieten fuortdaliks witte dat soks gjin kant út kin. Je meie net fan alle dosinten easkje dat se Frysk prate, sei dy fan OSG Slauerhoff yn Ljouwert: ‘We moeten nu al veel moeite doen om mensen naar Friesland te halen.’ In moai staaltsje fan demogogy fan in skoalle dy't de lêste jierren mear dosinten ûntslein as oannommen hat.\nBinnen de Nederlânske ferhâldingen geane de foarstellen yndied fier, moast it Berie foar it Frysk tajaan, ‘mar yn Europeeske ferhâldings is it marzjinaal.’ Sjoch Wales, Baskelân en Bretagne.\nDat sil 't wol, mar it nimt net wei dat dizze oerfal wat it Frysk oangiet yn earste ynstânsje mear kwea as goed dien hat. En dat allegear as gefolch fan in ûngelokkige presintaasje. Want wat wie der oan 'e hân?\nDe al te warbere ôfdieling Foarljochting hat de ‘Provinciale inzet voor de bestuursafspraak Friese taal en cultuur’, sa't it kontroversjele stik offisjeel hjit, te gau nei bûten ta brocht. It giet nammentlik net om in plan fan Deputearre Steaten mar om in amtlik stik dêr't in oersjoch yn jûn wurdt fan in mooglik ‘ambitieniveau per sector’ foar it jier 2008. In wasklist fan 26 siden mei winsken en suggestjes, dêr't noch wiidweidich oer praat wurde moat yn de ûnderhannelingen mei it Ryk. It nuvere fan de saak is dat dit fersin pas trij wike letter troch de twa ferantwurdlike deputearren rjochtset waard yn de LC-rubryk Te Gast. Mei as gefolch dat de taalstriid wer ris om 'e nocht oplôge wie.\nDe erfenis fan Gunnar Daan\nIt is mar krekt wa't it seit. Doe't der fan ferskillende kanten krityk kaam op de ferbouwing fan it Frysk Museum - in sealtsjeboel, net geskikt foar moderne keunst -, waard dat troch it Museum ôfdien as geseur. De saak wie klear foar in nije, frisse start.\nNo, noch mar in pear jier letter leit it lân der gâns oars hinne. Om't ien fan bûten de provinsje it sein hat. De nije baas himsels. Wim van Krim-\npen fan de Rotterdamske Kunsthal, dy't it Frysk Museum der even bij dwaan sil.\n‘Waarom niet?’ sei er begjin april tsjin it Rotterdams Dagblad. ‘Ik zie het probleem niet. Ik heb een vriend die directeur is van 32 bedrijven. En Cor Boonstra zit ook niet de hele week op het hoofdkantoor van Philips, om maar een een onbescheiden vergelijking te maken.’\nToparsjitekt Gunnar Daan hat de saak bedoarn, fynt Van Krimpen: ‘Hij heeft helaas te weinig tegenspel gehad van mijn voorganger hier. En volgens mij evenmin van Monumentenzorg. Ik zal dus enige verbeteringen in het gebouw gaan aanbrengen.’ De liftútgongen doge net - de minsken ha gjin idee wêr't se bedarje - en ek de ‘fersieringen’ tsjin de monumintale plafonds yn de Kânselerij binne gjin oanwinst: ‘Die wilde ik er meteen uit slopen. Maar dat kan niet, want de luchtbehandeling zit er in weggewerkt.’ Der moat fuortdaliks hiel wat ferspikere wurde. ‘En over enige tijd komt de [gloednije] ingang aan de beurt.’\nDat lêste wie eufemistysk útdrukt: der komt gewoan in twadde yngong bij, foar de de Kânselarij oer. Ek Daan syn djoere tunnel wurdt dus min ofte mear oerstallich.\nEn hoe komt it mei it Frysk yn it Fries Museum? Dy twatalige buordsjes dêr't it al jierren sa swier mei keallet? Van Krimpen hat earder al witte litten dat er soks ûnsin fynt. Oer de reaksjes op syn útspraak seit er no: ‘Ik was helemaal niet uit op al dat oproer. Maar ik telde met genoegen de kolommen in de kranten over die zaak.’\nDat kin dus noch leuk wurde: de nije direkteur set it museum foargoed yn de heechste fersnelling.\nFor suverder Frysk (anno 1938)\nHat de Ljouwerter Krante no alle dagen in leske min/geef Frysk, foar de oarloch sette it moanneblêd It Heitelân yn de striid ‘For in suverder Frysk’ sa no en dan ‘forhollânske Frysk’ en ‘goed Frysk’ nêst elkoar. De ferskillen mei no binne net iens sa grut:\nIk haw it glêd forjitten. (Ik haw it skjinforgetten.) Hy wier it forjitten. (It wier him forgetten.)\nWy moatte foartmeitsje. (Wy moatte oanmeitsje.) Hjir binne der wol mear. (Hjir binne wol mear.) Hwer is dy frjemdeling fendinne kommen. (Hwer is dy frjemdling wei kommen.)\nIt alderslimste fûn de redaksje fan It Heitelân yn 1938 dizze útspraak: Tante hat sich mei in auto litte bringe. ‘Yn 'e goedichheit hwer seit men soks?’ It moast fansels wêze: Moeike hat hjar mei in auto bringe litten.


‘Ik stean der net yn, do wol? Salang’t de beam bloeit’\nFriduwih Riemersma - Fers2 nû. 4.12, 17 juny 2018\nOersettingen kamen yn Frysk, Dútsk, Hollânsk, Ingelsk; net yn it Biltsk\nOp pompier hwet moais to skrjuwen\nIs gjin wirk onfoege swier,\nMar dat ’s altyd net to leauwen,\nAlle moaiens is net wier.\nTresoar syn nije boek oer Fryske literatuerskiednis, offisjeel skreaun troch Joke Corporaal, hat 50 siden effektive tekst. In Ensafh is grouwer mei 60 siden. Wol kinne op dy siden goed 400 wurden, want it skiedboek hat in ûngebrûklik lyts letterke. Mar dat bart net. De opmaak is neffens webshoptemplate, mei reade triedden en ‘moods’—“Syktocht om it wiere Fryslân”—yn ‘boadskip’-fonts en kleare kleuren. Heapen plaatsjemateriaal—soms fan minne kwaliteit; Aggie van der Meer glimket ús ta út brutsen byldbestân wei—en tekstdekorearjende rânen en linen parse de tekst yninoar ta in ûnfreonlik fersekeringskontraktformaat, tusken rourânesmelle sidemarzjes sadat it boek min yn ’e hân leit. Lêsberensregels skeine en ropperige typografy is oars neat foar de kommersjele útjouwer Bornmeer. Wa wol sa’n boek hawwe?\nDe provinsje, suggerearret it kolofon. Skoalbern en studinten en besikers fan it kulturele haadstêdevenemint, seit it foaropwurd. Mar fan in stúdzjeboekopset is gjin sprake. De kearn fan sa’n opset, oersichtlikens, mist folslein. Al is der in nammeregisterke, in saakregister ûntbrekt. In logyske, trochrinnende haadstikyndieling, needsaak foar in skoalboek, hat plakmakke foar in hink-stap-sprong troch it boarne-literatuerskiedboek Zolang de wind van de wolken waait, ek fan Tresoar, hinne. Betsjuttingsfolle titels foar de ynhâldsopjefte, in eask foar skoalboeken, binne net nedich achte en it skoalbern moat it dwaan mei titels dy’t nei literatuer noch skiednis ferwize, lykas “Frysk leechlân”. Om sidenûmers moat men sykje. Nei in oerke omblêdzjen springe ynienen op elke rjochterside, mar net ien lofterside, okkult omheechskreaune sifers út de wytrâne wei: “2000 >”. Ferjit de skoalbern en studinten. It boek is in shortlist fan Fryske bewegersikoanen fan Gysbert Japicx oant Nyk de Vries. In who’s who, mei foto’s derby dêr’t it sjen nea mear fan ûngedien wurde kin: Simke Kloosterman, aardich minder sexy as ik altyd tocht, hat hielendal gjin Fryske hynst mar ien of oare sleauwe guds.\nLike nonsjalant as de foarm en it doel komt de ynlieding op jo oer. Der stiet dat “eins neat Nederlânsker is as de Fryske literatuer”, mar wat Fryske literatuer is wurdt net ferdútst, lit stean wat literatuer an sich is. Dan stiet der dat it net spesjaal giet oer literatuerskiednis: “Yn 2018 is Ljouwert in jier lang Kulturele Haadstêd fan Europa … Yn dit boek giet it oer it proses dat dêroan foarôfgie en dêrop folge, oer de hichtepunten mar ek oer de djiptepunten fan de Fryske literatuer en taal.” De “haadtekst”—blykber is der ek in bytekst—giet oer de kontekst dêr’t de Fryske literatuer, wat dat ek wêze mei, yn ûtstie. Bêst genôch, want literatuerskiednis, dus de systematyske, krityske organisaasje fan literêr materiaal op grûn fan ynterne en eksterne karakteristiken, hat wichtige tekoartkommingen. Yn it earste plak litte literêre teksten har min yndiele nei oerflakkige eigenskippen en noch minder as dat gronologysk moat. Homogene stylperioaden binne amper oan te wizen; wurk út ferskillende tiidrekken oerlapet faak mear kwa foarm, ynhâld en resepsje as wurk binnen ien tiidrek, nettsjinsteande de druk om ien trend nei te folgjen.\nMar nei de ynlieding docht bliken dat se bedoeld ha dat yn it boek gjin letter literatuer stean sil. Njoggentich jier lyn kritisearre Jelle Brouwer, dy’t de earste direkteur fan de Fryske Akademy wurde soe, de foargonger fan it skiedboek, it hânboek Fryske skriftekennisse fan Douwe Kalma, om in kontrastearjende reden. Brouwer sei dat in skiedboek dat de nammen neamt, de oardielen útsprekt en alle boarnen jout, de hûnderten siden karlêzing dy’t Kalma opnaam, net nijsgjirrich makket nei de Fryske literatuer. Skeelt it dan neat oft der al of net literatuer yn in literatuerskiedboek opnommen wurdt, is de fraach. In antwurd hinget fansels ôf fan jo hegere doel, fan wat jo wolle foarby it skiedboek. Brouwer hat him altyd ynset foar horizontferbreding fan bern út minder fernimstige húshâldens en yntellektuele ferriking fan studinten en wiisde dus it idee fan komplete ynformaasje ôf; Brouwer woe de oanberne minsklike nijsgjirrigens nei mear en oars net deadzje. Mar fan idealen of fisy of sels mar in foarm fan humanisme en ferantwurdlikens—wat wis stal krige yn it Lyts hânboek fan ’76, yn de searje Minsken en Boeken—kinne jo ús provinsje net beskuldigje. It nije boek is syn eindoel, sa blykt út de opset. Wa’t literatuerwinsken hat siket mar in oare webshop.\nYn haadstik 1 ûntlûkt de Fryske literatuer him oan de natuerwet dy’t Fryslâns alvestêdetochten mooglik makke en de kulturele haadstêdfontein yn Dokkum ûnmooglik: de wet dat iis foar it aldergrutste part ûnder wetter driuwt. Net de Fryske literatuer, dy hat neat ûnder wetter: “Allinnich it topke fan de iisberch is oerbleaun en de rest is ferdwûn.” It nije skiedboek pleatst it begjin fan it “topke” as wenst yn ’e midsieuske kopiearre teksten yn de doetiidske Fryske taal. Mar wêr kaam dy skriuwtaal wei en hokker doel soene dy teksten tsjinne ha, as net dyselde taal praat waard troch yn alle gefallen de elite fan in beskate groep? Praattaal is in automatysk kopiearre systeem fan symboalen om djippe betsjutting oer te dragen. Bysûndere, ‘artistike’ ferbylding mei dy symboalen is allyksa oererfd minsklik gedrach. “Ferdwûn”, yn it “weagjende wetter fan de tiid”, docht sa besjoen tinken oan ’e Titanic: ûndergean bart net as net eat dêr wreed ta twingt. It skiedboek beakenet út de flecht wei literatuer ôf ta skreaune tekst en keppelet it los fan spontaan minsklike, dus orale symboaloerdracht. Dat is snoad. Want it Frysk is as praattaal sawat ferdwûn, mar dat jout neat as allinne de skreaune “top” telt. Skreaune tekst wurdt no sa fûl oerheidsûnderstipe dat ‘yn opdracht’ gjin oerdriuwing is. Unnedich te sizzen dat dy nije tekst net kritysk opnommen wurdt yn it korpus mar liturgysk, lykas de kopiearre wetsteksten dy’t neffens it nije skiedboek “in unyk byld fan de libbenswrâld fan de Friezen” jouwe.\nHaadstik 2 springt nei de santjinde ieu. Oan taseine kontekst mankearret it. Bygelyks, wa koe doe lêze? It analfabetisme waard hurd minder yn ’e gouden ieu, mar yn 1827 gie mar ien op ’e acht minsken nei skoalle yn Fryslân. Fansels helle it gros lang net it lêsnivo foar gedichten. Yn dat fakuüm neamt it skiedboek—de passaazje is sa streekrjocht oernommen út oarmans ûndersyk (en it skiedboek is net annotearre) dat it plagiaat is—Johan van Hichtum syn ‘Ansk en Houk’. Dat gedicht is goed bestân tsjin de tiid en fol mei Fergilius foar de Fergi-fan, mar it is net oerset nei modern Frysk; it skiedboek bedoelt dúdlik net te sizzen fan lês it, mar neamt it as efterdoek foar Gysbert Japicx. Japicx—de man, net syn wurk—wurdt dêrnei behannele yn in finjetsje dat los stiet fan ’e haadstikken, lykas de oare finjetten as ûnbesibbe grêfstiennen yn ’e grûn stutsen. It haadstik sels nimt in ûnferwachte draai. Dichter/psalmoersetter Jan Althuysen komt deryn as foarbyld (fan professors en studinten “dy’t ek niget oan it Frysk [hiene] en dat sette wer oaren oan”). In foarbyld is in ekstra elemint, oer te slaan foar wa’t it ferhaal snapt, mar hjir stiet weimuozze: “It is it diskusjepunt dat yn de folgjende ieuwen hieltyd wer weromkomme sil: hoe moat de Fryske literatuer him ferhâlde ta de literatueren om him hinne? Nêst in stribjen nei ‘hege literatuer’ yn it Frysk wie der ek altyd ferlet fan werkenbere stikken yn de folkstaal.”\nIt ûnderskied tusken de Fryske en de Nederlânske literatuer, de polityk fan taal en nation building, is lykwols in folslein oar fraachstik as de obsesje mei it ûnderskied tusken hege en lege kultuer dat ein santjinde, begjin achttjinde ieu yn Ingelân útbruts en begjin tweintichste ieu by de Fryske beweger Douwe Kalma. Mar as jo werom sykje, by Althuysen en syn foargongers, wêr’t de beide kwestjes yn woartelje neffens it skiedboek, dan stiet der neat. De redaksje—Babs Gezelle Meerburg, Ans Wallinga, Goffe Jensma en Teake Oppewal—wolle sa te sjen gjin diskusje oer it diskusjepunt. De lêzer sil net witte foar wa’t de Fryske literatuer in etnyske eigenheid ha “moat” en wa’t krekt ferlet hat fan “werkenbere” literatuer yn de “folkstaal”. Mar wie dat net de sjuery fan de ‘heechste’ Fryske oerheidspriis foar literatuer, dy’t yn 2015 mainstream mystery fiction bekroande? Docht in skiedboek net krekt rjocht oan de eigen skiednis as it dêr in fraach oer stelt?\nNew criticism hat ús leard ús emoasjes út de tekst te hâlden, mar fertwifeling, mei dat? Want ‘heart’ in skiedboek net in debat oan te slingerjen? Of leau ik, naïve babyboomer, tsjin better witten yn yn dialooch en de plicht fan beskavingsoffensiven fan de oerheid, lykas dit skiedboek, om de kwestjes te praat te bringen? Mar myn kollegaskriuwers seine itselde: dat elkenien fluch yn it boekje sjocht oft hysels ‘deryn stiet’ en bliid is as it al sa is en lilk as it net sa is, sadat de slimme fragen fan hjoed út sicht reitsje, en sadat it literatuerskiedboek dus gjin fûnemint biedt foar fierder. Mar Fryslân, andere ik (al foar’t ik it skiedboek seach), hat in kanonisearringssysteem dat typysk is foar in minderheidskultuer, dat is bekend. Wat jo dogge is dat jo tiidrekken yndiele. Foar dy tiidrekken skeppe jo keunstmjittich ien of twa ikoanen. En foar de rest fan de skriuwers hâlde jo it fjild hielendal egalitêr en demokratysk. Elke literator hat likefolle kâns op in rigel yn in boek, in opdracht of priis, likefolle hoe hurd er wurket, en dat makket dat er hieltyd syn kollega’s befjochtet en net mei-inoar it systeem.\nDêr komt by, haadstik 3 hat it wol oer de tradysje fan de pioniers, de Fryske rymkes fan de bruorren Halbertsma, de mienskiplike teltsjes, ús mei-inoar optochte histoaryske folksferhalen, de Fryske grutskensepi, it kollektive djipfryske moed fan Douwe Kalma, de boere-idylle fan Brolsma en Postma en de folkloaristyske leaflikens fan Gysbert Japicx oant Tsjêbbe Hettinga, mar betink dat dy it allegearre net rêden hawwe. Hja hawwe har mar efkes en swak utere. Hja hawwe de rigen net sletten. Der is amper wat fan har kultuermissy oerbleaun. De literatuer fan hjoed sit grôtfol mei egoïsme, materialisme en benammen in alderheislikst yndividualisme. De efterflaptekst is mar al te wier en nearzich: “De Frsyke literatuer is útdrukking fan de eigenheid fan Fryslân. Troch de ieuwen hinne hawwe Fryske skriuwers en dichters yn har eigen taal skreaun: oer harsels, oer har taal en oer har lân.” Dy—subsistinsjestrategyske—polityk korrekte skriuwerij is in ferskowing nei in kulturele Sklavenmoral, dy’t it beskiedend ferskil is tusken ferline ieuwen en hjoed. Net te missen en boppedat problematisearre troch útlânske minderheidsliteratuerstúdzjes. Lykwols merkt it skiedboek it net op, en dat hoewol’t it seit net yn ’e boeken te sjen mar just nei de kontekst.\nNei it haadstik oer de njoggentjinde ieu, dat min skreaun is, wurde de haadstikken hurd noch minder fan kwaliteit. Mooglik komt dat om’t literatuerhistoarysk ûndersyk him minder rjochte op de tweintichste ieu. Nei de nei-oarlochske literatuer is hast gjin ûndersyk dien. Ek is it skiedboek part fan it probleem dat it op it ein sinjalearret, dat literatuerstúdzje no sa goed as útstoarn is, want it folget de trend om Fryske literatuer net wittenskiplik te besjen. Mar mear foar de hân lizze skiedkundich metoadysk ûnfermogen en—want boarnenkrityk is oerslein—letargy. In finjet nei haadstik 4 fertelt oer de krityk op it Letterefûns dat foar op ’e Frankfurter Buchmesse fan 2013 twa boereromans útkeas en jout dan in reaksje fan Trinus Riemersma. It sitaat is sa min keazen en ûndúdlik dat Corporaal dernei Riemersma gau ferbetteret, mar it punt is: Riemersma wie yn 2013 al twa jier dea.\nHaadstik 5 ‘Blik op Europa’ hat gjin “Europa” yn de tekst, útsein ien út de kontekst skuord sitaat fan Anne Wadman oer dat skriuwers har neffens Kalma [sic] net provinsjaal oriïntearje moatte. In losse gjalp dus; line sit der net mear yn it ferhaal. De net-teoretyske beneiering fan skiedkunde yn it skiedboek brekt op. Dat dat krekt yn ’e resinte skiedskriuwing, fan ’e twadde helte fan de foarige ieu ôf, echt opfalt is gjin wûnder. Guon direkte belutsenen by de Fryske literatuer, lykas Antsje Swart, libje noch en hawwe in libben ynsjoch yn wat hja meimakke ha: wie bygelyks yn ’e jierren sechstich werklik “demokratisearring it biedwurd” en net noch altyd—sa’t trouwens de nonfiksje fan Wadman en de fiksje fan de oare “fernijer”, Riemersma, ûnderstreekje—god en bibel? Yn de postmoderne opfetting fan skiedskriuwing bestean ‘feiten’ net mear en bliuwt betsjutting fluïde. Sa’n outlook kin dreech wêze foar in net-wittenskipper lykas Corporaal, mar hy sil benammen heaks stien ha op de opdracht om in grut ferhaal te meitsjen. Ymplisyt mar oerdúdlik is keazen is foar de âlderwetsk ûnkrityske pedagogy fan it opleppeljen fan wat sinneklear is en gjin útlis hoecht: fan wierbarde, fêststeande wapenfeiten yn ien rjochttrochrinnende tiidstream dy’t alle kontradiksjes kanalisearret ta “freon en fijân wie it deroer iens”—ta kultuernasjonalistyske ienheid.\nYn skoalskiedboeken dy’t ûnder streekrjochte politike kontrôle stean krijt hast altyd in ideologyske bewurking fan it ferline syn beslach. Sokke skiedboeken jouwe as autentyk beskôge kennis dy’t it offisjele stimpel fan wierheid krijt, mar dy’t net mear is as in kennisclaim, want selden kin der ûnderbouwing oandroegen wurde foar de wierheden. Gewoanlik kin dat ús neat skele: wy binne foar in skiedniskanon, wat moatte wy de bern oars leare? Dêrby hawwe alle skoalboekredaksjes te krijen mei kommersjele easken en twinge ekonomyske faktoaren harren ta oantreklike seleksjes, yngripende reduksjes fan materiaal en perspektiven en in simplifikaasje fan stânpunten (en dêrby giet faak fanalles mis).\nMar der is ek seleksje en útlizzing dêr’t de redaksje gâns kontrôle oer hân hat: de literêre kanonfoarming. Oant in literatuer in kanon hat, in top boppe wetter, is dy net op it ûntjouwingspeil dat wittenskiplik bestudearre wurde kin, sa wurdt faak tocht en ek hjir. It is net sa. Akademisy litte har net liede troch kanons want dy ferstienje ûnderwerpen en sette stúdzje om yn neipraterij. Kanons binne in frij sletten systeem, se meitsje beskaat wurk beskikber en lizze ek de begripen fêst om dat wurk mei te hifkjen. Folksliteratuer hat gewoanlik gjin kanon—dêrom hjit it yn Fryslân gjin folksliteratuer mar -skriuwerij—oant de ûngeregeld oraal trochjûne teltsjes neffens dy fêste linen sammele, ferlike en útpluze binne. Kanons bringe foarsisbere foaroardielen mei om teksten te ferklearjen. Dêroan ferbûn befoardielje de regels foar it útkiezen fan kanonike teksten de machtigen en slute se de marzjinale groepen út, likefolle wat de kwaliteit fan it wurk is. Fan kanonisearring giet in sterke modelwurking út, oars sein kanons wurkje selssensurearjend. Dêrom fersteure kanons de literatuer.\nBoppedat—haadstik 6 giet oer de ‘trend’ fan Fryske skriuwers om yn it Nederlânsk te skriuwen—is der fossilisearring. Yn Fryslân is gjin progressive keunst ûntwikkele yn de rin fan de tweintichste ieu. Der is gjin links teater kommen, der is gjin selsbewuste en foarútstribjende literatuerbeweging, der binne gjin polityk-literêre manifesto’s, der is gjin ideologysk folwoeksen publyk kweke, en der is hielendal gjin debat is oer hoe’t neonasjonalisme en neoliberalisme de frije keunst smoare. Hell no, leaver driigje om Nederlânsk te skriuwen as ris in krityske blik smite op de Fryske ynstituten dy’t mei har benearjende selshistorisearring de Fryske literatuer yn it paad steane en suverje.\nIt lêste haadstik is in opsomjen fan feiten sûnder ferbân. As der al in oarsaak of gefolch op it aljemint komt is dat meast yn it grize gebiet tusken leagen en mislieding. Sa soene de Koperative Utjowerij en de Friese Pers Boekerij har dominante útjouposysje ferlern ha troch “de opkomst fan de digitale media.” “Grutte feroaringen” stiet derby en dat klinkt oannimlik, want mei it effekt fan technology op de útjouyndustry wurdt wrâldwiid bedoeld dat de ôfsetmerk foar it papieren boek steil omdel giet trochdat e-books en print-on-demands de merk oerspiele, respektivelik omsile. Mar dat barde net yn Fryslân. No noch net. De Fryske literatuer ken amper e-books en direkte skriuwer-lêzerôfset. De Facebookmuorre fan It Skriuwersboun, seit it skiedboek, “fungearret as de stamtafel foar de goed twahûndert leden: skriuwers, oersetters, sjoernalisten, leararen Frysk ensfh.” Fungearjen is in snoad keazen wurd: it liket synonym mei funksjonearjen, mar wylst funksjonearje ek betsjut fan goed wurkje betsjut fungearje inkeld tsjinst dwaan. Op de Skriuwersbounmuorre stean sa’n fjouwer berjochten de moanne, fan it bûnsbestjoer sels, sûnder ‘likes’, lit stean in reaksje fan ien fan de twahûndert.\nSlim is de skiedrefisy krekt echt as dy de Fryske literatuer in beskate kant út forsearret. Kanons, wat mear rigide dy binne, binne net goed foar literatuer. Se bringe in set regels fuort om te bepalen wat grutte wurken binne, wat skriuwers har frijheid smoart en ek de spontane wurdearring fan it publyk. Demotivearjend en diskriminearjend is de ûnbeskamsume leagen—Corporaal siet sels yn in redaksje mei in frou as haad—dat froulju wol yn redaksjes fan Fryske tydskriften kamen mar net as haadredakteur. Wat fertelt dat de froulike haadredakteuren: neat oars dochs as dat har ynbring sa futyl is dat se oer de holle sjoen wurde meie, sadat se it likegoed oan in man oerlitte kinne, sels as se wurk oer in frou steefêst teplak sette as frouljuslektuer en dus haadredakteurje as in keardel.\nOer in oarsaak fan it efterbliuwen fan froulju yn de Fryske literatuer seit it skiedboek neat; de fraach wêrom stelt it allinne as der losse eintsjes yn it ferhaal fuortwurke wurde moatte. Mar de opkomst fan de feministyske literatuerteory liet sjen dat froulju it aldermeast te winnen hawwe by it trochbrekken fan de deade wite manljuskanon. Yn Fryslân hat de frouljus-brain drain gigantysk west, en/want inkeld yn de marzjes wie romte foar boarsten, út sa’n marzje kaam ea de froulike skriuwer Elske Schotanus. Mar it momentum foar omsmiten fan de kanon hat altyd mist om’t de Fryske literatuer in produkt wie en is fan kultuernasjonalisme. De provinsje hat gjin keunstbelied; inkeld taal- en kultuerbelied. De minderheidskultuer Fryslân docht war om ‘syn’ potinsjeel kreative skriuwers, ynklusyf Schotanus, te prigeljen om te skriuwen yn syn taal en jout opdracht oan skriuwers om in ferskaat fan stikken te meitsjen oer harsels, oer it Frysk en oer Fryslân. It meastepart fan wat de Fryske jongerein dogge is kopiearjen. Dat witte wy al in ieu. Wat koarter, mar op syn minst tweintich jier, witte wy dat der om dy reden net mear útjûn wurdt foar in echt publyk, mar inkeld foar in kliber dy’t himsels yn stân hâldt mei ynterne konkurrinsje en skjinne skyn skriuwen en ja & amen.\nGearfetsjend, Salang’t de beam bloeit: Koarte skiednis fan de Fryske literatuer mist skiedkundige metoade, krektens, doel en line en is ûnbetrouber, selektyf, rommelich en min lêsber. Wilens, al in hiel skoft, moatte de heechkreative minsken mei de krêft om op ôfstân te oersjen en kritysk te stean, ree wêze om de yntellektuele en artistike iensumens te akseptearjen. Want dy’t dingen seit dy’t derta dogge en orizjineel binne krijt daliks krityk út de tradisjonele stânpunten wei. Sadwaande easket oanwizen fan alternative paradigma’s in aardige selswissens en in fielen fan korrektheid en rjochtfeardige grûn foar wat jo dogge. En sa sjogge jo dat it bytsje kritisy dat der is in pear fasetten oanfalt, lykas as fan dit skiedboek dat it optilt fan de typflaters. Gjin kritikus hat it gehiel oanfallen. Gjin kritikus falt it systeem oan dat sa’n skiedboek produsearret. Fryslân hat gjin kritisy. Dat feit is slimmer as it skiedboek sels.\nLiteratuerbefoardering anno 2019\nBert Looper, 3 juny 2018\nOprop foar iepenbier advys\nYpie Haitsma Bakker, 6 maaie 2018\n’k Soe dy lykas Húsman skild’rje wolle / dyn brune tinne hier plust’rich op ’e holle.\nAbe de Vries, 22 april 2018\nIt lytse doarpke bliuwt in winkel en in kroech, / eartiids folle mear dat gearhing joech, / mar no is nachts in frommes op ’e sjou


Ekstreem hege golven | Omrop Fryslân Skip to main content\nEkstreem hege golven 05 des 2013 - 15:09\n0 reaksjes Haven fan Harns - Foto: ANP\nDe stoarm soarget foar ekstreem hege baren op de Noardsee benoarden de Waadeilannen. By Skiermûntseach hat it skip Borkumerrif weagen fan 11,80 meter hichte metten. Dat wie noard-noardeast fan it eilân. Skippen op de Noardsee melde wynkêft 11 à 12.\nGolven fan hast 12 meter binne foar Nederlânske begripen ekstreem heech. Frachtskippen kinne dat wol hawwe, mar de faak lytsere fiskersskippen hawwe in feilige haven opsocht.\nKorreksje meldeLês foarTrefwurden: WaadseeNoardseeSkiermûntseachstoarmgolvenView the discussion thread.Diel dit berjocht op: 05-12Gefaarlike munysje yn Waadsee 05-12Swiere stoarm yn Fryslân Besjoch ek...


Benefytkonsert: Help sike Stijn (13) oan in helphûn | Omrop Fryslân\nBenefytkonsert: Help sike Stijn (13) oan in helphûn\nYn Marrum wurdt freed in benefytkonsert hâlden foar de sike Stijn Douma. Stijn is trettjin jier en hat slimme skea oan de harsens. Dêrtroch kriget er geregeld swiere epilepsy-oanfallen. Yn septimber is de ynsammelaksje foar in helphûn foar Stijn begûn. Der is no 8331 euro binnenkaam fan de 40.000 dy't nedich is. Mei sa'n helphûn wurdt it libben fan Stijn en syn famylje nofliker, omdat der dan net 24 oeren op in dei in oare persoan by him hoecht te wêzen, lykas dat no it gefal is. In helphûn fielt in healoere yn it foar oan dat Stijn in oanfal kriget. Hy kin derfoar soargje dat Stijn yn feilichheid brocht wurdt.\nStijn wie sân jier en sûn, doe't er op de camping troch in mich stutsen waard. As gefolch dêrfan hat er in libbensbedriigjende firusynfeksje oprûn. De skea oan syn harsens is dêrnei troch in medyske flater ûntstien.\nMyrthe, de âldere suster fan Stijn, hat mei in groep freonen it benefytkonsert organisearre. Harren heit en mem wisten fan neat. No freed 3 novimber fan njoggen oere de jûn ôf spylje WadLeuk! en Freeway yn it doarpshûs fan Marrum. Kaartjes kostje 5 euro en kinne by de doar kocht wurde. In diel fan dat jild sil brûkt wurde foar de helphûn foar Stijn.\nStijn Douma benefytkonsert Marrum helphûn\nKollum: "Better switte as sitte"\nGertjan Verbeek nimt Jan de Jonge mei nei FC Twente


Mr. T - Wikipedy\nMr. T (útspr. ['mɪstəɹ ti:], likernôch: "mister tii"; wiere namme: Laurence Tureaud; Chicago, 21 maaie 1952) is in Amerikaansk akteur en presintator fan Afro-Amerikaansk etnysk komôf. Hy waard ferneamd yn 'e rollen fan hierling B.A. Baracus yn 'e tillefyzjesearje The A-Team en as bokser Clubber Lang yn 'e film Rocky III. Dêrnjonken hat er ek aktyf west as Amerikaansk wrakselder en as presintator fan û.m. de realityshow I Pity the Fool. Hy stiet fral bekend om syn Mandinka-krigerskapsel, syn gouden juwiellen en syn imago as stoere keardel.\nechte namme Laurence Tureaud\nberne 21 maaie 1952\nMr. T op Twitter\nMr. T waard yn 1952 berne yn Chicago, yn 'e Amerikaanske steat Illinois, as de jongste soan yn in gesin mei tolve bern. Syn heit, Nathaniel Tureaud sr., wie in predikant. Mr. T groeide op mei syn fjouwer susters en sân bruorren yn in trijekeamerappartemint yn in min boud en ûnderholden flatgebou yn in tige earme buert, de Robert Taylor Homes, dêr't in soad miljeufersmoarging wie. As bern, en letter as tiner, wied er geregeldwei tsjûge fan moard, ferkrêfting en oare misdriuwen. Nei eigen sizzen tanket er syn oerlibjen en syn lettere súkses oan 'e wisberettens fan syn heit om it goede te dwaan en oan 'e leafde fan syn mem.\nMr. T op 'e middelbere skoalle.\nYn syn tinerjierren gie Mr. T nei de Dunbar Vocational High School, dêr't er lid wie fan it Amerikaansk fuotbaltiim en fan it wrakseltiim, en dêr't him boppedat de begjinsels fan 'e fjochtsport bybrocht waarden. Yn dy tiid wied er twa jier efterinoar yn syn leeftydskategory de kampioen wrakseljen fan hiel Chicago. Dêrmei wûn Mr. T in stúdzjebeurs foar de Prairie View A&M Universiteit yn Prairie View (Teksas), dêr't er wiskunde studearre, mar al nei ien jier fan skoalle stjoerd waard.\nDêrop naam Mr. T tsjinst yn it Amerikaanske Leger, dêr't er yndield waard by it Korps Militêre Plysje. Yn novimber 1975 krige er in brief fan oanrikkemandaasje fan syn sersjant-ynstrukteur om't er as bêste rekrút nei foarren kommen wie út in syklus fan 6.000 man. Mei waard er ta lieder fan syn seksje beneamd. Yn july 1976, doe't er wat misdien hie, bestrafte de sersjant fan syn peloton Mr. T troch him de opdracht te jaan om beammen om te kapjen. Hy hie der lykwols net by sein hoefolle, dat Mr. T kappe tusken healwei sânen en tsien oere moarns mear as santich beammen om, oant in skokte majoar him fertelde dat it sa wol ta koe.\nNei't er ôfswaaid wie út it leger, besocht Mr. T en wurdt profesjoneel spiler fan Amerikaansk fuotbal. Hy die audysje foar de Green Bay Packers, in tiim út Green Bay (Wiskonsin) dat yn 'e National Football League (NFL) útkaam, mar waard ôfwiisd fanwegen in blessearre knibbel. Dêrop naam Mr. T in baan oan as útsmiter by in nachtklub. It wie yn dy tiid dat er it personaazje fan Mr. T kreëarre dêr't er letter ferneamd mei wurde soe, troch syn burd groeie te litten en syn hier yn it kapsel fan in Westafrikaanske Mandinka-kriger te dragen, mei de sydkanten fan syn holle kealskeard en in rjochtopsteande kaam fan hier yn 'e midden dy't fan syn foarholle oant syn efterholle rûn. Hy hie dy hierstyl foar it earst sjoen yn it tydskrift National Geographic, en it liek him in moai earbetoan oan syn Afrikaanske foarâlden.\nSyn dragen fan in protte juwiellen kaam fuort út it feit dat nachtklubbesikers geregeldwei spul ferlearen of efterlieten nei in gefjocht, dat hy dan yn beslach naam en de rest fan 'e jûn droech. It idee dêrefter wie dat immen dy't derút set wie, gjin reden hawwe soe om wer nei binnen ta as Mr. T, dy't foar de bûtendoar stie, syn eigendommen by him hie. As sa'n persoan der om kaam, koed er der de útsmiter gewoan om syn spul freegje en dan koed er it weromkrije sûnder dat der fierder noch geweld oan te pas hoegde te kommen. It dragen fan juwiellen befoel lykwols sa goed, dat Mr. T al rillegau syn eigen begûn oan te skaffen. Behalven om dronken rûzjesikers derút te setten, wie it doedestiden benammen de taak fan Mr. T om drugdealers en drugsferslaafden út 'e nachtklub te hâlden. Yn syn tiid as útsmiter wied er belutsen by mear as twahûndert slaanderijen en dêrfoar waard er ferskate kearen oanklage, mar hy wûn eltse rjochtsaak.\nNei ferrin fan tiid wist Mr. T syn baan as útsmiter om te setten yn in karriêre as liifwacht, dy't hast tsien jier duorre. Yn dy snuorje beskerme er û.o. 16 prostituees, 10 leararen, 9 útkearingsberjochtigen, 5 predikanten en 4 winkellju. Neigeraden dat syn reputaasje oanwoeks, krige er in almar better beteljende kliïntêle, wêrûnder 8 bankiers, 7 moadeûnwerpers, 7 rjochters, 6 topsporters, 5 modellen, 3 politisy en, úteinlik, 42 miljonêrs. Bekende klanten fan sines wiene boksers Muhammad Ali en Joe Frazier, sjongers Diana Ross en Michael Jackson en akteur Steve McQueen. Foar sokke klanten rekkene er $3.000 oant maksimaal $7.000 deis, ôfhinklik fan it risiko dat er rûn en de lokaasje dêr't er hinne reizgje moast. In protte fan dat jild gie op oan 'e oankeap fan nije juwiellen, en tsjin it begjin fan 'e jierren tachtich rûn Mr. T om mei halskeatlings, earmbannen, ringen en earbellen ter wearde fan $300.000, dêr't er moarns in oere mei oan 'e gong wie om it om te dwaan, en de measte jûnen noch langer om it skjin te meitsjen en op te poetsen.\nBehalven it 'normale' befeiligingswurk waard Mr. T ek ferskate kearen frege foar aparte putsjes, lykas it opspoaren fan bern dy't fan hûs fuortrûn wiene en oare fermiste persoanen en it ynjen fan skulden, sa nedich mei geweld. Ien kear waard him frege yn ruil foar $75.000 immen te fermoardzjen. Dat wegere er, en nei eigen sizzen besocht er it doelwyt fan 'e hiermoard te warskôgjen, mar de man kaam om by in ferkearsûngemak ear't er him opspoare koe.\nEin jierren santich wûn Mr. T fierders twa jier efterinoar de krêftsportkompetysje America's Toughest Bouncer ("Amerika's Hurdste Utsmiter"), by de twadde wêrfan't ek in bokswedstryd ynbegrepen wie. Doe't er ynterviewd waard troch de bekende Amerikaanske sportferslachjouwer Bryant Gumbel, seid er: "It muoit my slim foar de fint dy't tsjin my bokse moat. It spyt my wier foar him." Dy útspraak (I just feel real sorry for him) soe letter weromkomme yn 'e film Rocky III as I pity the fool (letterlik: "Ik haw begrutsjen mei de suffert"), dat min ofte mear Mr. T syn motto waard. Hy fersloech syn tsjinstanner nammentlik yn minder as 54 sekonden, en doe't akteur Sylvester Stallone it programma yn 1980 op 'e tillefyzje seach, wist er dat er Mr. T hawwe woe foar syn film.\nHoewol't Mr. T syn rol yn Rocky III oarspronklik mar in pear regels tekst omfetsje soe, waard er úteinlik cast yn 'e rol fan Clubber Lang, de wichtichste antagonist, dy't it as bokser opnimt tsjin 'e haadpersoan Rocky Balboa (spile troch Sylvester Stallone). Neitiid die Mr. T audysje foar de rol fan 'e mentor fan 'e haadpersoan yn 'e fantasyfilm The Beastmaster, dy't er lykwols net krige om't dy nei John Amos gie. Wol hied er in rol yn in twadde boksfilm, Penitentiary 2, en yn in ôflevering fan 'e Kanadeeske sketchkomeedzjesearje Bizarre, wêryn't er it opnaam tsjin Super Dave Osborne, dy't er fersloech en doe opiet.\nYn 1983 akseptearre Mr. T de rol fan sersjant B.A. Baracus, in geniale monteur mei fleaneangst, yn 'e aksjesearje The A-Team. Dy searje gie oer in groepke âld-kommando's út it Amerikaanske Leger dy't falsk beskuldige wiene fan ûndúdlike misdieden en sûnt op 'e flecht wiene foar de autoriteiten. Om de kost te fertsjinjen, wurken se as hierlingen, wêrby't se it stiiffêst opnamen foar de swakkeren yn 'e maatskippij. Mr. T syn fêste tsjinspilers yn 'e searje wiene George Peppard, Dirk Benedict en Dwight Schultz. B.A. Baracus wie de bekendste rol fan Mr. T, mei't The A-Team in ûnbidich populêre searje wie, dy't rûn oant en mei 1987. Tsjin 'e ein fan dy perioade soed er wyks $80.000 oan salaris foar aktearwurk en $15.000 oan bykommende ynkomsten fertsjinne hawwe.\nMr. T spilet yn desimber 1983 yn it Wite Hûs foar de Krystman en kriget presidintsfrou Nancy Reagan by him op 'e knibbel.\nTroch de rom dy't The A-Team him joech, waard Mr. T frege foar in gastrol yn 'e komeedzjesearje Diff'rent Strokes, en teffens late it ta de opname fan 'e tekenfilmsearje Mister T, wêryn't er syn stim liende oan syn eigen personaazje, de eigner fan in sportskoalle dy't syn learlingen helpt by it oplossen fan misdieden. De film DC Cab (1983), mei û.o. Gary Busey, waard hielendal om Mr. T hinne gearstald en gie oer in krap by kas sittend taksybedriuw yn Washington, D.C. Yn 1984 naam Mr. T in motivaasjefideo op mei de titel Be Somebody... or Be Somebody's Fool! Dêryn joech er advizen oan bern, lykas hoe't se har modieus klaaie koene sûnder dat se djoere merkklean hoegden te keapjen en hoe't se har lulkens behearskje moasten, wylst er ferskate ferskes song en rapte. De raps wiene skreaun troch Ice-T.\nYn 1985 begûn Mr. T yn it ferlingde fan syn aktearwurk oan in karriêre yn it Amerikaansk wrakseljen. Dêrby naam er as partner fan 'e bekende Hulk Hogan diel oan it earste WrestleMania-evenemint fan 'e World Wrestling Federation (WWF), dy't sy wûnen. Neffens Hogan syn autobiografy wegere de befeiliging by dy gelegenheid om Mr T. syn entoeraazje yn it gebou te litten. Dêrop woe Mr. T sels ek wer nei hûs oant Hogan him oerhelle om dochs oan it evenemint mei te dwaan. Roddy Piper, better bekend ûnder syn artystenamme Rowdy, ien fan 'e tsjinstanners fan Mr. T en Hulk Hogan op WrestleMania I, ferklearre letter dat hy en oare Amerikaansk wrakselders Mr. T net lije mochten om't er in akteur wie en gjin echte wrakselder. Dat wie wol wat in aparte útspraak, yn oanmerking nommen dat Amerikaansk wrakseljen gjin echte sport is, mar in kabareteske foarstelling fan goreografearre gefjochten. Mr. T bleau oant 1986 by de WWF belutsen. Letter joech er him by it World Class Championship Wrestling (WCW), dêr't er û.m. skiedsrjochter wie by de wedstryd fan Hogan tsjin Ric Flair yn 1994.\nYn 1988, nei't The A-Team stopset wie, spile Mr. T mei aktrise Alex Amini yn 'e Kanadeeske searje T. and T. Letter spile er noch yn ferskate oare searjes en tillefyzjefilms, benammen yn gastrollen en kameo's. Der waard him ek in kameoroltsje oanbean yn 'e filmadaptaasje fan The A-Team, mar dat oanbod sloech er ôf, hoewol't Dirk Benedict en Dwight Schultz der wol op yngiene (George Peppard wie yn 1994 stoarn). Tsjin 'e ein fan 'e jierren njoggentich ferskynde Mr. T lykwols inkeld noch út en troch ris yn reklamespotsjes, wat te witen wie oan sûnensswierrichheden. Nei 2000 wied er benammen aktyf as stimakteur, en yn 2006 presintearre er de realityshow I Pity the Fool, wêrfan't de titel basearre wie op syn útspraak as Clubber Lang. Yn juny 2011 died er fierders de presintaasje fan it tillefyzjeprogramma World's Craziest Fools, op 'e BBC, dêr't er humoristysk kommentaar joech by home video's en filmkes fan bewekkingskamera's fan misrûne dingen.\nYn 1984 brocht Mr. T in album út mei as titel Mr. T's Commandments, mei ferskes wêryn't er bern oanrette om fan drugs ôf te bliuwen. Datselde jiers ferskynde noch in twadde album, Mr. T's Be Somebody... or Be Somebody's Fool!, mei muzyk út syn film mei deselde namme. Yn 2002 wurke Mr. T mei oan 'e fideoklip fan it nûmer Pas the Courvoisier, Part II fan Busta Rhymes mei P. Diddy en Pharell Williams, wêryn't er in barkeeper spile.\nMr. T is in werberne kristen. Yn 1987 ûntstie der in lyts skandaal doe't er de oare ynwenners fan Lake Forest, in foarstêd fan Chicago, tsjin him yn it harnas jage om't er mear as hûndert ikebeammen op syn hiem omseage hie. Dat ynsidint wurdt no it Lake Forest Chain Saw Massacre neamd. Yn 1995 waard by Mr. T T-cellymfoom fêststeld, in foarm fan kanker oan 'e lymfeklieren. Nei't er yn 2005 nei New Orleans west hie om 'e slachtoffers fan 'e orkaan Katrina te helpen, hold er op mei it dragen fan al syn goud, mei't er it gekoanstekkerich en dekadint fûn nei't er mei minsken omgien wie dy't alles kwytrekke wiene.\n(in) Mr. T op Twitter\n(in) Folsleine filmografy fan Mr. T yn 'e Internet Movie Database (IMDb)\nOfbylden dy't by dit ûnderwerp hearre, binne te finen yn de kategory Mr. T fan Wikimedia Commons.\nOpfrege fan "https://fy.wikipedia.org/w/index.php?title=Mr._T&oldid=1013700"\nLêst bewurke op 7 okt 2020 om 10.34\nDizze side is it lêst bewurke op 7 okt 2020 om 10.34.


Oerlis:Groustins (Gaastmabuorren) - Wikipedy\nGroustins nei dy famylje. Mar dy hjit fansels ek wer nei in stins. Wienen dit de Grovestins-en fan Ingelum? Of noch wer oaren? Aliter 23.05, mar 15, 2006 (UTC)\nGroustins hiet nei de famylje. Der is letter in Grovestins te wenjen kaam. Sil it in bytsje oanpasse. At dit de Grovestins-en fan Ingelum binne wyt ik net, ik tink it wol mar ik wit net hoe at dit krekt sit. Litte we dêrom earst mar iepen.\nGrovestins kinne wy better ferwize litte nei in side oer de Grovestins by Ingelum (dy neffens fan der Aa ek wol Groustins neamt wurd).\nYn wandelingen stiet in stikje oer de groustins.Theun 19.31, mar 16, 2006 (UTC)\nIk soe sizze, wy moatte al ien as mear betsjuttingssiden hawwe. Der moat tocht ik ek earne yn de Súdwesthoeke in Groustins/Grovestins wêze. Faaks Koudum omkriten. Dan hawwe wy mear stinsen as nammen, dat past net.\nDat fan dy himrik is nijgjirrich. Doedestiids wie Gaestmabuorren part fan Hurdegaryp, mar no heart it by Burgum, tink. Is it dan in eardere stins ûnder Burgum of ûnder Hurdegaryp? Aliter 22.47, mar 16, 2006 (UTC)\nOpfrege fan "https://fy.wikipedia.org/w/index.php?title=Oerlis:Groustins_(Gaastmabuorren)&oldid=516488"\nDizze side is it lêst bewurke op 4 des 2011 om 16.26.